Euskarazko Tesien VII. Koldo Mitxelena sariak (laburpen-bideoa)\nEuskal Herriko Unibertsitateak eta Euskaltzaindiak, euskarazko ikerketa bultzatzeko eta sustatzeko asmoz, euskarazko tesien zazpigarren Koldo Mitxelena sariak antolatu dituzte.\nSari-emate ekitaldiaren laburpen-bideoa, HEMEN: https://labur.eus/j3mvo\n'Euskaltzaindiaren Hiztegia' eguneratu da eta azken sei hilabeteotan 600 forma berri jaso dira\nHiztegia sarean eguneratu du Euskaltzaindiak, eta 600 forma berri jaso ditu (78 sarrera eta 522 azpisarrera); era berean, 443 forma moldatu edo findu ditu: 357 sarrera eta 86 azpisarrera.\nGuztira, 2020. urtean, 1.319 forma berri jaso ditu Akademiak: 119 sarrera eta 1.200 azpisarrera, eta beste 1.090 sarrera eta azpisarrera moldatu edo osatu dira.\nAzken sei hilabeteotan hiztegiari gehitutako hitz berriak ez dira asko (foliazio, altimetria, siroko, gaixto, pott, xixtrin...). Azpisarrerei dagokionez, baina, badira adibide bitxiak. Esaterako, parranda egin, zahagi egin (erabat mozkortu), zaharrak berri, zereko zera, zirika egin,...\nAldaketa/ moldaketa guztiak, HEMEN\nIraultza Unzueta, Itziar Otaegi, Lide Totorikaguena, Miren Artetxe eta Eneko Zuloaga nabarmendu dira Euskarazko Tesien VII. Koldo Mitxelena sarietan\n74 tesi-egile aurkeztu dira, inoizko kopururik handiena.\nHona saridunak, jakintza-arloka: Zientzien arloan, Iraultza Unzueta Solozabal; Ingeniaritza eta Arkitekturaren arloan, Itziar Otaegi Tena; Osasun Zientzien arloan, Lide Totorikaguena Iturriaga; Gizarte eta Lege Zientzien arloan, Miren Artetxe Sarasola; eta Artea eta Giza Zientzien arloan, Eneko Zuloaga San Román.\nEuskaltzaindiaren Zuzendaritza berriak urteko lehen batzarra egin du Donostian\nLuis Villasante Euskararen Ikergunean bildu dira Zuzendaritza berriko sei kideak: Andres Urrutia euskaltzainburua; Jean-Baptiste Coyos buruordea; Adolfo Arejita idazkaria; Roberto González de Viñaspre diruzaina; Sagrario Aleman JAGON sailburua; eta Miriam Urkia IKER sailburua.\nZuzendaritza batzordearen bilera, Donostian, LV ikergunean\n'Euskal Onomastika Aplikatua' liburuaren aurkezpena, Bilbon, egoitzan\nOsoko bilkura, Donostian, Tabakaleran\nAditzaren jokabidea: trinkoak (emadak/*emaidak, uztak/utzizak, pasaidak/pasadak)\nAdibidez, emadak/emaidak, uztak/utzizak, pasaidak/pasadak…\nOrain arteko arau-gomendioetan gai hau erabaki ez bada ere, zerbait aipatu da Euskal Gramatika: Lehen Urratsak (EGLU) liburukietan, baina aipatu baizik ez.\nZenbait esparrutan guztiz premiazkoak dira: harreman pertsonaletan, kirol-jardueretan, lan-harremanetan, etab.\nEgokia litzateke hainbat zalantza eta bikoiztasun gainditzea eta forma erabilgarriak zein diren esatea, baina modu zabalean, ahozkorako eta idatzizkorako balio dutelarik. Eta eredu mordoxka eman beharko litzateke, nolabaiteko "eredu osoa" eskainiz.


Mondragon Unibertsitateak 'Lehen Mundu Gerra Eskualduna astekarian' liburua aurkeztu du — TUlankide MONDRAGON\nMondragon Unibertsitateak 'Lehen Mundu Gerra Eskualduna astekarian' liburua aurkeztu du\nEneko Bidegain da liburuaren autorea, Mondragon Unibertsitateko irakaslea. Liburua, Eusko Ikaskuntza eta Mondragon Unibertsitatearen artean duten hitzarmenari esker argitaratu da. Zehazki, Eusko Ikaskuntzaren Iker bildumaren 30. zenbakia da.\nAurkezpenean, Eneko Bidegain autorea eta Euskaltzaindia eta Mondragon Unibertsitateko ordezkariak izan ziren.\nLiburuaren aurkezpena bi erakundeotako ordezkariek egin zuten: Andres Urrutia euskaltzainburua; Iosu Zabala Mondragon Unibertsitateko errektorea; Eneko Bidegain, liburuak oinarria duen doktore tesiaren egilea; eta Josu Chueca tesi horren zuzendaria.\n2012an, Eneko Bidegainek aurkeztutako doktore tesiaren bertsio ukitua eta laburtua da Lehen Mundu Gerra “Eskualduna” astekarian. Bi tesi zuzendari izan zituen: Xarles Videgain (Bordaux 3 – Michel de Montaigne Unibertsitatea) eta Josu Chueca (Euskal Herriko Unibertsitatea).\nTesiaren helburua hau da: duela mende bat, Ipar Euskal Herrian ondorio ikaragarriak izan zituen Lehen Mundu Gerran (1914-1918), zein eragin izan zuen Eskualduna astekariak ikertzea; hots, euskaldunek Lehen Mundu Gerran parte hartzeari begira, zein izan zen astekariaren jarrera.\nMilaka euskaldun joan ziren gerrara, eta 6.000 inguru hil ziren. Giza hondamendiaz gain, ondorio politikoak ere izan zituen, gerra hura izan baitzen Frantziako nazio eraikuntzaren funtsezko fasea.\nGizartea frantsesteko prozesuan\nEskualduna Ipar Euskal Herriko aldizkari eta egunkarien artean zabalduena zen. Gerra garaian, 7.000 alez gora saltzen zituen. Eskualduna astekariak gertakari hari buruz idatzi zituen artikulu nagusien edukien azterketa egin da tesi honetan. Hipotesi nagusia ondoko hau zen: astekariak parte hartu zuela, gerraren harira, Ipar Euskal Herriko gizartea frantsesteko prozesuan. Eta galderak hauek: zergatik parte hartu zuen, nola, eta zertarako?\nAstekaria ez ezik, testuinguru politiko eta diplomatikoa ere ikertu du Bidegainek.\nLehen Mundu Gerra nola eta zein girotan lehertu zen ere azaldu du xeheki. Hain zuzen, Bidegainek arreta berezia jarri du XIX. mende bukaerako nazionalismoen iratzartzean eta Frantziak bizi zuen nortasun krisian, 1870eko gerra galdu ondoren. Ikerketa lan honek esplikatzen du Ipar Euskal Herrian, Frantziaren esku zeuden beste hainbat lekutan bezala, “aberri txikiaren eta aberri handiaren” kontzeptua errotu zutela, eta jendea prestatu zutela, bai fisikoki, bai psikologikoki, noizbait Alemaniaren kontrako gerra egiteko eta irabazteko. Gerraren kontakizun laburrarekin batera, indar berezia egin du gerra hark Euskal Herrian nolako eragina izan zuen kontatzeko, bai eta Euskal Herrian nola bizi izan zen ere.\nIkerketaren ondorio nagusia da Eskualduna-k parte hartu zuela Ipar Euskal Herriko gizartearen frantsestean. Egileak hainbat arrazoi aipatzen du: “batetik, Frantziako eztabaida politikoaren baitan sortu zelako; bigarrenik, Ipar Euskal Herrian euskal abertzaletasunik ez zelako garatu XIX. mende bukaeran, eta, alderantziz frantses nazioaren errotze politika handia bizi izan zuelako; hirugarrenik, giro horretan, gerra lehertu zenean, Frantziako eztabaida politikoak izoztu eta batasun sakratua egin zelako; eta azkenik, informazioa lortzeko mugak eta zabaltzeko askatasun murrizketak gertatu zirelako”.\nEneko Bidegainek esan bezala, “Eskualduna gerlaren logikan sartu zen Frantziaren alde, gerlaren erantzukizun guztia Alemaniaren gain ezarriz eta Frantziak irabaziko zuelako segurtamena beti azpimarratuz. Ororen buru, Eskualduna-k frantses jarrera abertzalea erakutsi zuen eta gerla borondatez egiten zelako mezua zabaldu zuen. Hiru nortasunen arteko hiruki bat ageri zen Eskualduna astekarian: euskaldun izatea, fededun izatea eta frantses izatea nortasun beraren ezaugarriak ziren, astekari horren arabera. Euskal nortasuna erlijioaren babes gisa erabiliz, euskaldunak frantsesak zirela azpimarratuz eta frantsesak fededunak zirela goraipatuz, gerlan zehar Frantziaren alde etengabe zabaldu zuen mezuarekin, Eskualduna-k Ipar Euskal Herriko euskaldunak frantses sentiarazten parte hartu zuen”.\nEneko Bidegain (Baiona, 1975) Mondragon Unibertsitateko irakaslea da Ikus-entzunezko komunikazioko graduan, eta Hezikom ikerketa taldeko kide.\nEuskaldunon Egunkaria eta Berria egunkarietako kazetari lanetan aritu zen Baionako ordezkaritzan. Ordezkaritza horretako arduradun izan zen 2001etik 2009ra. Idazlea da, Anbroxio eta Mahatsaren Begia eleberriak, eta Iparretarrak, erakunde politiko armatu baten historia eta Gerla Handia, muga sakona saioak idatzi ditu, besteak beste. Bertsolari txapelketetako epaile lanak betetzen ditu.


Free chat Claremont. Ausazko arrotz doan txateatu berehala Claremont tik.\nFree chat Claremont\nOngi etorri Chatroulette ClaremontEdozein lekutan, munduko pertsona aleatory bat konektatzeko. Chatroulette Claremont dezakezu honako aukeren artean aukeratu:- Guztiak pertsona mota Claremont doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nClaremont hirien zerrenda:


2019-12-20 - Goierriko Hitza : Goierriko Hitza\nUrtarrilaren 20an irekiko dute 2020ko Zegama-Aizkorri maratoian izena emateko epea\nAurre izen ematea urtarrilaren 20 eta 30 artean egin beharko da. Kilometro Bertikalekoa eta Junior Trailekoa, berriz, otsailaren 3tik 13ra bitartean.\nEguberri beteko egunak\nGoierriko herri hazienetan asko dira datozen hamabost-hogei egunetarako antolatutako ekitaldiak. Musika emanaldiak, dantza saioak, azokak, kirol probak, aukera zabala da oso\nTradizioari segi, berriak eskainiz\nGabon kontzertuak, kultur emanaldiak, kirol ekitaldi askotarikoak eta azokak izango dira, besteak beste, Goierriko herri kozkor eta txikietan. Herritarrei ahalik eta eskaintza zabalena eskaini diete udalerriek\nUmeentzako agenda betea\nPuzgarri eta haur parke ugari jarriko dituzte Eguberrietako oporretan. Haur eta gazte antzerkiak, txotxongiloak eta ipuin kontaketa saioak ere badira aukeran


Ogasunarekin zorrak dituztenen zerrenda argitaratu du foru erakundeak - Debagoiena - Goiena.eus\nOgasunarekin zorrak dituztenen zerrenda argitaratu du foru erakundeak\nUxue Igarza 2020-06-30 12:20\n292 milioi euro zor dituzten 53 subjektuk osatzen dute Gipuzkoako bosgarren zerrenda; denek milioi bat euro baino gehiagoko zorra dute.\nGipuzkoako foru Ogasunak gaur plazaratu du bere zordun handien bosgarren zerrenda. Bertan, 2019ko abenduaren 31n milioi bat euro baino gehiagoko zorra zutenen identifikazioak jaso dituzte: 53 zordun daude eta guztira, 292,4 milioi euroko zorra erregistratu da.\nForu Aldundiak azaldu duenez, izen horiek plazaratzea foru erakundearen "iruzurraren aurkako estrategiaren testuinguruan" kokatzen da, eta "gaizki ikusiak" dauden jokaerak publiko eginez "gizartearen gaitzespena" lortu nahi dute: "Foru Ogasunaren helburua zerrenda kaleratuta pedagogia egitea da zerga betebeharrak borondatez betetzearen inguruan, eta, era honetara, gizartearen gaitzespena lortu eta zerga iruzurraren aldeko jarrerak eragotzi".\nAraudiaren arabera, datorren urtean berrituko da zerrenda, eta erreferentzia eguna aurtengo abenduaren 31 izango da. Prozedurari dagokionez, zerrendan sartzeko proposamena zordunari jakinarazten zaio, eta 10 egun ditu alegazioak aurkezteko. Epe horren ostean, informazioa publiko egiten da, eta euskarri elektronikoetan argitaratzen dira datuak; hiru hilabetez egoten da ikusgai.


NJP/PG – nondik\nDonostia (Gipuzkoa), 2016-17\nBezeroa: Niño Jesús de Praga Ikastetxea\nLan-taldea: Ahinitze Errasti, Alejandro González\nFasea: Prozesu parte-hartzailea, Ideia-proiektua\nEtapa: Lehen Hezkuntza, Bigarren Hezkuntza\nHaur Hezkuntzatik hasi eta Bigarren Hezkuntzara, 5 hilabete luzez 340 ikasle baino gehiagorekin bizitako prozesuan oinarrituta, eraldaketa potentzial ezberdinak biltzen dituen ideia-proiektua garatu da.\nProposamenak espazioen erabileraren eta eraldaketaren zailtasun mailaren arabera sailkatzeaz gain, ikastetxeko kokapen ezberdinetan identifikatu diren arazoei erantzunaz planteatzen dira. Modu honetan, oso ideia ezberdinak ageri dira: eraikinaren teilatua konpontzea baratza eta aisialdirako gune berriak txertatuz, Haur Hezkuntzako espazioen konfigurazio berria ekintza ezberdinen aldiberekotasuna bermatzeko edo lasaigunea eta sormen laborategi digitala bezalako funtzio berrien integrazioa ikasgelekin lotuta.\nNiño Jesús de Praga Ikastetxeak eraldaketa ugari bizi izan ditu bere historian zehar. Horietan azkena, metodolgia garaikideen integrazioaren bidez jarri da martxan, eta egungo espazioak behar pedagogiko berrietara egokitzeko bideari ekin diote.\nMLI/PG previous project\nZMD/LH next project


«Sua dagoenean kea nonbaitetik azaleratu egiten da» - Tolosaldea - Tolosaldeko ataria\n«Sua dagoenean kea nonbaitetik azaleratu egiten da»\nIrati Saizar Artola 2022-05-13 07:58\nKeia taldea. IBAI ARRIETA\nBarruko su txikiei darien kea kantuz bildu du Keia taldeak, Erregaia izeneko lehen diskoan. Ane Arruti zarauztarrak eta Iker Martinez de Zuazo, Egoitz Olalde eta Iñigo Ibarrondo oñatiarrek osatu berri dute taldea. Arrutik idatzita zituen letrak doinuz jantzi dituzte eta doinu horiek zabaltzera datoz Tolosaldera datozen asteetan.\nKeia taldeak maiatzaren 20an eskainiko du kontzertua Bonberenean, eta ekainaren 17an Orexako Ostatuan izango da, bietan, 22:00etan.\nBakarkako proiektu batetik etorri da Keia. Arrutiko Intxaurrak izenarekin bakarlari moduan ibili zinen aurretik.\nAspaldi xamar bakarlari bezala ibili nintzen nire kantuak jotzen eta nahiko utzita neukan. Inoiz ez nuen esan utzi egin nuenik, baina abandonatzen joan nintzen. Banituen ordea kanta batzuk pilatuta eta gogoa nuen zerbait egiteko; hortik sortu zen taldea, kantu horiek moldatzeko gogo horretatik.\nAbesti horiei taldean eman nahi zenien zentzua?\nTalde lana izan da, nik oinarria jarri dut eta gero lauron artean joan gara kantuak sortzen eta beste forma bat ematen.\nEta musikariak bilatu behar izan dituzu.\nLaguntza bila hasi nintzen, bakarrik egitea zaila delako, eta Iker Martinez de Zuazori komentatu nion. Bera laguntzeko prest agertu zen gitarra batekin, eta berak ezagunak zituen Egoitz Olalde eta Iñigo Ibarrondo, hirurak oñatiarrak dira eta horrelaxe hasi ginen. Nik kantuak pasatzen nizkien beraiei eta beraiek proposamenak egiten zituzten, eta azkenik lokalean ematen genien amaierako forma.\n«Disko honekin barruko su txikiei erregaia bota diegu eta berriro bizitu ditugu»\nHirurak oñatiarrak eta hirurak esperientzia handiko musikariak.\nTalde ezagun batzuetatik pasatakoak dira, bai. Esperientzia horrek asko laguntzen du. Martinez de Zuazo, esaterako, Latzen eta Potemkin taldeetan ibilia da eta bakarkako ibilbidean ere badabil; beste biak Sharon Stoner, Zingira eta beste hainbatetan ibili dira. Bizitza osoa daramate musikaren munduan eta nabaritu egiten da.\nMusikariekin letrei melodia jartzen hasi eta talde izaera hartu zenuten?\nHasieran asmoa txikia zen: kantuak osatzea eta lokalean grabatzea. Baina laurok batera entseguak egiten hasi ginenean gustura geundela ikusi genuen, konturatu ginen kantuek bazutela indarra zuzenekoetarako eta gehiago amesten hasi ginen. Estudio batera joan gintezkeela eta disko bat grabatu genezakeela pentsatu genuen. Horrelaxe izan da prozesua, batere planifikatu gabea.\nEta zein musika egiten duzue?\nZaila egiten zaigu etiketa bakar bat jartzea. Letrak pasatzen nizkien neurrian, banaka joan ginen kantuak osatzen, aurretik irizpiderik jarri gabe. Bakoitzak etortzen zitzaion ekarpena egiten zion abestiari, eta kantu batzuk joera bat hartu dute eta beste batzuek beste joera bat. Baina guztiak daude rock aterki baten azpian, batzuk gogorragoak izango dira eta beste batzuk poperoagoak. Rock etiketaren azpian eroso gaude. Hiru musikari hauen ibilbidea kontuan hartuta ere nahiko jakina zen bide hori hartuko zuela taldeak.\nElkarlaneko proiektu bat da, beraz.\nMusikariek akaso ezetz esango dute, baina hala da. Ikusita zein esperientzia zuten musikariek, esan nien ez niela irizpiderik emango. Zein naiz ni irizpideak markatzeko? Askoz aberatsagoa izan zitekeen letrek iradokitzen zietena egitea. Elkarlanean joan gara sortzen. Kontua da sortzen hasi ginenean, iaz, itxiera perimetrala bezalako neurriak genituela, eta etxetik aritu ginen sortzen. Gero entsegu lokalean denon artean amaitu ahal izan ditugu abestiak.\nPandemia garaian sortzen hasi eta pandemia osteko talde bat zarete.\nIazko apirilean ezagutu genuen elkar eta behin martxa hartuta nahiko azkar egin ditugu gauzak.\nTaldearen sorrerarekin batera diskoa ere etorri da.\nHamar kantuz osatuta dago. Nafarroako Bera herriko Atala estudioan grabatu dugu, Iñigo Irazokirekin. Sekulako esperientzia izan da, laurok batera jotzen grabatu dugu, modu analogikoan. Oso gustura geratu gara emaitzarekin.\nModu analogikoan grabatu duzue. Zein da modu hori?\nZintan grabatzen da, lehen egiten zen moduan. Soinu berezia izateaz gain, guri suposatu diguna da gauzak gehiago prestatuta eraman behar izan ditugula estudiora; izan ere, zintak bere mugak ditu. Esaterako, zati bat grabatzen baduzu eta ez bazaizu gustatzen, ezin da badaezpada jasotzeko beste bat egin, aurrekoa borratu behar delako. Polita izan da modu hori ezagutzea ere.\nKeia du izena taldeak eta Erregaia jarri diozue izena diskoari. Suarekin jolastea gustuko duzue?\nLehenengo talde izena pentsatu genuen eta gero etorri zen diskoarena, hitz joko horretatik. Barruan ditugun su txiki horiei egiten diegu erreferentzia, denok ditugu barruan su batzuk askotan identifikatu gabeak edo kasurik egin nahi ez diegunak, eta sua hor dagoenean kea nonbaitetik azaleratu egiten da. Disko honekin su txiki horiei erregaia bota diegu eta berriro bizitu ditugu.\nIlunetik du diskoak?\nJendeak esan digu baduela ilunetik, uste baino ilunagoa dela, niri hain iluna iruditu ez arren. Jendeak esaten badu, zerbait izango du. Letrak ere ez dira oso positiboak egia esan, baina beti esaten dut idatzi nituenean ez nengoela hain triste. Askotan errazagoa zait tristuraz hitz egitea maitasunaz edo gauza alaiagoez baino. Bakoitzaren kontraesanak, ezinegonak bildu ditugu.\nEta martxan zabiltzate, kontzertuekin. Zer moduzko esperientzia ari da izaten?\nOso gustura gabiltza. Nahiz eta esperientzia izan taldekideok, talde berria da, hasiberria, eta badakigu ez dela erraza kontzertuak eskaintzea, baina batzuk eman ditugu, beste batzuk ere badauzkagu agendan eta pozik gaude. Gainera, bakarrik ibiltzera ohituta nengoen eta taldean zoazenean beste bizipen batzuk dituzu, konpartitu egiten dituzu eta polita da.\nBiak probatu dituzu, bakarrik ibiltzea eta taldean aritzea. Zein aukeratuko zenuke?\nDudarik gabe taldea aukeratuko nuke. Egia da bere desabantailak badituela, batez ere, koordinazio kontuak direnak, baina, bestela, guztia da abantaila.\nZein feedback jaso duzue lehen kontzertu horien ostean?\nJendeari gustatu zaio eta horrela jarraitu nahiko genuke. Feedback ona jaso dugu. Nolabait esateko, gure musika ez da jai girokoa, ez daukazu parean jendea dantzan, baina, hala ere, inpresio ona izan dugu.\nJendea kultur gosez ere egongo da. Nabaritu duzue?\nEz dakit, nire zalantzak ditut. Neurri murriztaileak amaitu zirenean, jendeak bazuen kalerako gogoa, baina ez dakit ez ote garen etxean egotera ohitu eta etxetik ateratzea ez ote den kostatzen. Baina ez da soilik kontzertuen inguruan, orokorrean esaten dut. Sentsazio hori dut momentu honetan.\nTolosaldera etorriko zarete, bi bider, datozen asteetan.\nKasualitatez, bi kontzertu atzeratu behar izan ditugu, eta Tolosakoa eta Orexakoa izan dira. Bonberenean urtarrilean jo behar genuen eta positibo bat tarteko, atzeratu egin behar izan genuen. Orexarako ere, apirilerako geneukan lotuta, eta beste taldekide bat gaixotu zitzaigun. Hemendik ere eskertu nahiko nieke beste data bat lotzeko eman diguten erraztasuna, badakigulako zenbat lan egiten den guztia koordinatzen eta antolatzen. Gainera, azken momentuko kontuak izaten dira, eta faena izaten da.\nBigarren aukera hori eman zaizue, gogo gehiagorekin zatozte?\nZorretan bezala sentitzen gara, beraz, gogoarekin joango gara bai. Jendeari gonbidapena luzatu nahi diogu kontzertuetara etortzeko, eta gure partetik behar bezala erantzuten saiatuko gara.\nMAIATZAK 20, TOLOSA\nBonberenea. 22:00etan, 8 euroren truke. Ramada Inn taldeak ere kontzertua eskainiko du.\nEKAINAK 17, OREXA\nOrexako Ostatua. 22:00etan, doan, ostatuko ganbaran, Ostiral Kulturalak egitasmoaren barruan.\nkultura Orexa Tolosa


Pokemon Go, bere jarraitzaileak elkartzen dituen jokoa - Aiaraldea - Aiaraldea.eus\nAitor Aspuru Saez 2019-11-08 10:00\n2016ko udan hedabide guztietan agertu zen Pokemon Go sakelako jokoa. “Boom” horren ostean fenomenoa ahanzturan erori zela zirudien, baina jokalari kopurua ez da murriztu. Kontrara, biderkatu egin da. Aiaraldean maiz batzen dira elkarrekin aritzeko.\nZiur irakurle batek baino gehiagok noizbait harriduraz ikusi duela azken urteotan heldu, gazte eta haur talde bat elkarrekin, norbera bere sakelakoaren pantailara begira. Herriguneetan batzen dira aldiro eta agertzen diren moduan sakabanatzen dira. Talde anitz eta misteriotsu horien atzean joko bat dago: Pokemon Go.\nSakelakoan instalatu daitekeen doako denborapasa hori 2016ko udan agertu zen modu zirraragarrian. Hedabide guztietan aipatzen zuten eta aste horietan gazte eta nerabe kuadrillak han-hemenka ibiltzen ziren sukar arraro baten menpe Pokemonen bila, oporrak baliatuta.\nHala ere, eztanda horren ostean, Pokemon Go hedabideetatik desagertu zen. Ez, ordea, jokalarien artetik. Abuztuan 1.000 milioi deskarga izan zituen aplikazioak eta eskualdea da horren isla, gero eta jende gehiago sartzen baita buru-belarri jolastera.\nGainera, adinak ez dauka inolako garrantzirik. Esaterako, Laudion oso aktiboak dira Juan Lechado eta Jose Antonio Lopez. 61 eta 48 urte dituzte, hurrenez hurren, eta jokalari sutsuak dira. Lechadok hasieratik bereganatu zuen, “2016ko uztailaren 13an, hain zuzen, kaleratu zuten egunean”. Lopezek, aldiz, urtebete beranduago ekin zion.\nBientzat entretenimendu hutsa eta osasungarria da. Biak daude erretiratuak eta Pokemonak ehizatzea aitzakia bikaina da kalera ateratzeko eta paseatzeko. “Nik muga fisiko ugari ditut eta ezin naiz mendira joan, kaletik soilik ibili naiteke” nabarmendu du Lechadok. Jokoak berak ibilbideen datuak neurtzen ditu eta lekukotza adierazgarria ematen du: Lechadok 15.000 kilometro baino gehiago bete ditu. Lopezek, aldiz, 5.000 kilometrotik gora.\nGauzak horrela, hasieran haurrei lotutako joko bezala salto egin bazuen hedabideetara, azkenean mota ugariko lagunek erabiltzen dute. “Nik Madrilgo 80 urteko jendearekin jokatu dut, eta Laudion 65 urteko beste jokalari bat ere badago, adibidez” azaldu du Lechadok.\nTaldeka dibertigarriagoa da\nPokemon Go banaka jokatzeko asmakizuna da. Norberak daukan denbora eskaini diezaioke, baina ez du baztertzen taldeka aritzeko aukera. Hori baliatuta, Niantic enpresak (jokoaren sortzaileak) gertakariak iragartzen dituenean, jokalariek deialdiak egiten dituzte batzeko eta elkarrekin helburuak betetzeko. Lopezek argitzen duen moduan: “Kondairazko Pokemon bat askatzen dutenean batzen gara. Jokalari bakarrak ezin du harrapatu; hortaz, guztion artean egiteko elkartzen gara. Beste kasu batzuetan, balio handiko Pokemona agertzen da inguruan eta elkarrekin joaten gara guztiok lortzeko”.\nHitzorduak zabaltzeko “Pokemon Aiaraldea” whatsapp taldea osatu dute eta nahi duenak eskatu diezaieke baimena sartzeko eta parte hartzeko. Orain 133 kide daude, adin guztikoak eta herri ugarikoak -Urduña, Okondo, Luaiondo, Artziniega, Arespalditza, Amurrio, Orozko...-, eta etengabeko mugimendua dago; jokalari batzuek uzten badute, berriak sartzen dira berehala.\n“Jendea ezagutzeko parada ona da. Batzuetan kaletik noa eta ume batzuek agurtzen naute badakitelako 'Uno de Laudio' jokalaria naizela. Beste batzuetan Juanekin geratzen naiz kafe bat hartzeko eta apur bat jokatzeko” erantsi du Lopezek.\nPokemon Gok proposatzen duen funtzionamendua erraza da: ahalik eta Pokemon gehien harrapatu behar dira eta puntuaketa gorena erdietsi behar da. Animalia birtual horien arrautzak eklosionatzeko 2, 5 edo 7 kilometroko ibilbideak bete behar dira.\nHori ez ezik, Pokemonak ehitzatzeko beharrezkoak dira bola batzuk ere eta horiek eskuratzeko “geltokietara” jo beharra dago. Oro har, leku horiek herriko puntu esanguratsuetan daude; historikoak edo adierazgarriak direlako. Gainera, Nianticek “geltoki” berriak onartzen ditu, erabiltzaileek proposatuta. “Laudion Ruperto Urkijoko monumentua, eliza edo graffitiak dira” argitzen du Lopezek. “Gimnasioetan” aldiz, Pokemonak sortzen dira, harrapatu ahal izateko.\nJokoaren interesa berritu eta pizteko, noizean behin diseinu berriak plazaratzen dituzte eta jadanik 500 Pokemon baino gehiago daude. Bost belaunaldi dira eta apurka-apurka egiten dituzte erronken bidez. Horrez gain, tokiko Pokemonak ere badaude. Kasu horietan, bidaiariekin ados jartzen dira jokalariak, beste lurralde batetik hona ekartzeko eta partekatzeko.\nLechadok eta Lopezek argi dute Pokemon Go joko hutsa dela, baina ohitura osasungarriak sustatzen dituela uste dute: “Kalera atera behar zara ibiltzera. Gu erretiratuak gaude eta obrak ikusten edo tabernan alkohola edaten aritu ordez, nahiago dugu jokatzea eta paseatzea. Ez diogu kalterik egiten inori, guztiz kontrakoa, “geltokien” bitartez zure herriko eta inguruko aberastasun kulturala ezagutu dezakezu eta. Gainera, noizbait aspertzen bagara, utziko dugu eta listo”.\nJende askorentzat Pokemon (Pocket Monsters hitzen batura) marrazki bizidunen bidez egin zen ospetsu. Berez, Euskal Herrian ikusteko aukera izan baino lehen, Pokemonek zoritxarreko ospea lortu zuen mundu osoan telesailaren atal batek 600 ume baino gehiagorengan krisialdi epileptikoak eragin zituelako koloreen aldaketa azkarraren ondorioz.\nEdonola ere, "Pokemon" kontzeptua hori baino lehenago garatu zuten, Game Boy bideokontsolan agertu baitzen lehenengo aldiz. Denboraren poderioz, Ash, Pikachu, Brock edota Team Rocketaren abenturak pop kulturaren ikur bilakatu dira. Horren adierazle da sakelako jokoak izan duen deskarga kopurua.


aholkuak Archivos - Veterinaria Salburua\nDenbora gutxitan Eguberriak hemen izango ditugu, eta haiekin, petardo-trakak eta gainerako artifizio-suak. Jai hauetan beldurra dauka zuen txakurrak? Irakurri blog hau eta aholku batzuk emango dizkizuet.\nGure hiriak festa hauetarako denbora muga ezarri arren, errealitatea askotan ez dela betetzen da, eta egun hauek heldu baino lehen, jada entzun dezakegu jendeak petardo erosi berriak probatzen. Askok ezagutzen duzue petardoak gure txakurrei eragiten dietena: Denbora guztitan ezkutatzen dira, gaizki lo egiten dute, kalera ez dute nahi irten, eta abar. Baina berri ona daukagu! Gure lau hankako lagunei lagun dezakegu bere egoera egun horietan zehar hobetzen, lan egokia egiten badugu bere beldurra pixka bat hobetu daiteke. Eta kasu batzuetan guztiz hobetu.\nBeldur-mota honen tratamendua bi partetan konposatuta egon ohi da: jokaera-aldaketako partea eta parte farmakologikoa. Profesional batek bi tratamenduak ezarri behar ditu eta gure klinikan zuei laguntzeaz poz-pozik egongo gara. Txakur hauen egoera hobe dezakegu eta lan nahikoarekin bizi-kalitatea ere bai. Beldurra guztiz konpondu ahal izango dugu.\nZer egin dezaket beldur-mota hauekin?\n• Ezkuta dadila baimendu. Leku suguru bat aurkitzen badu, ezkutatzea baimentzea, eta hura estaliz eta oraindik gehiago bakartuz. Horrela hobeto sentituko da.\n• Hura ez zigortzea. Imajina zerbaiti beldurra daukazutela eta ezer ikaratzen ez zaion norbaiti ,gainera garrasi eta jotzen zaituztela. Segur aski ez luke lagunduko seguruago senti zaiteztela, egia? Haiei berbera gertatzen zaie!\n• Feromonen tratamenduak ematea: Merkatuan tratamendu ez farmakologiko asko aurkitu dezkegu, analisirik ez albaitarien aurreko kontrolik ez dutenek behar, baina bere estutasuna txikiagotzera eramango dietenak eta beraz, asko lagun diezaieketenak.\nArtikulu honek lagun diezazuela espero dut . Gogora ezazue, nahiz eta beldurra halako zarata batzuen aurrean naturala izatea, arrunta ez dena orduetan edo haien ondorioz egunetan zehar sufritzea. Zure lagunik onena gaizki pasatzen badu egoera hauetan ez dezazu bakarrik utzi. Urteko 365 egunetan zoriontsua izan dadin lagun iezaiozu. Oraindik zalantzati bazaudete, lotura hau uzten dizuet. Test honek lagunduko dizue zuen txakurrak laguntzarik behar duen jakitera. Testa gaztelaniaz dago.\nEdozein zalantza baduzue kontaktuan jar dezakezue gurekin eta zuei laguntzeaz poz-pozik egongo gara.\nZaratei beldurra dauka nire txakurra?


Ligoteoa Archives - Page 2 of 3 - Beldur barik\nIepale! Izaro eta Gatiburen abestia jarri du dj-ak! Goazen dantzatzera! Goazen gozatzera! “Iepaleee… geldi….” badirudi barruko ahots batek horrela diola. Pista, gaztegune, plazaren erdiko bidean hor agertzen dira aurreritsi guztiak… “nire dantzak probokazio bat izango balira bezala hartuak izango dira? etortzen bada norbait nirekin hitzegitera eta gogokoa ez badut, nola esango diot joateko? “. Eta...\nLagunekin nago herriko bankuan eserita eta asperduraren asperduraz euliak ere siestan daude. Gaurko egunaz zerbait esan beharko banu, Fangoriaren kantak dioen bezala “Miro la vida pasar” izango litzateke. Bat-batean norbaitek dio “zelako mutil puxka” eta denok aho batez bat egiten dugu berarekin. “Bai, bai, zelako mutil katxarroa”. Hasierako baieztapena eta gero, dena dela, pentsatzen hasi...\nJaiak heldu dira gure herrietako kale eta plazetara. Jaietaz gozatzeko premia dugu ere. Urte osoa eman dugu ikasten, lan egiten… eta eraso sexistarik gabeko jaiak bizi nahi ditugu. Goazen ba gure herriak Beldur Barik Gunea bilakatzera, goazen guztion artean Beldur Barik Guneak sortzera! Pasa den urtean Beldur Barik Guneak sortu genituen zuekin batera Amurrion, Elgoibarren,...\nAsteburua da eta ondo pasatzera atera gara, dantza egitera joan gara, nahiz eta nik askotan ez dudan dantzarik egiten… Giroa gori-gorian dago. Jende asko, ezagutzen ditudan batzuk, ezagutzen ez ditudan beste asko eta noiz edo noiz ikusi ditudanak. Carlarekin nago. Carla nire laguna da. Berari asko gustatzen zaio dantzatzea, niri ez. Tira, gustatuko litzaidake, baina...\nAtzo ez dakit zenbatetan abestu eta dantzatu nuen abestiarekin esnatu naiz. Esnatzen noan heinean abesten dut, edo behintzat abesti hori dela antzematen da… Herriko jaiak. Urte oso bat egun hau iristearen zai instian urtea eman ondoren… eta azkenean iristen da apunteak, azterketaren agobioak atzean uzteko garaia… eta kuadrilla osoarekin udari rollo onarekin hasiera emateko unea...\nSeguru nago zuri ere askotan pasa zaizula burutik. Norbaitek esaten dizunean gauzak horrela direla, eta horrela izango direla amorratzen zarela. Ezetz ezetz eta ezetz esaten duzula norbaitek aurpegiratzen dizunean ezin direla gauzak aldatu, ezin dela ezer egin. Zuk badakizu baietz, posible dela zerbait egitea, baina batzutan ez dakizu zer. Askotan ez dakigu zer egin. Esate...\nUda gurekin dugu, eta jaiak gure herrietako plaza, taberna eta kaleetara bueltatu dira. Berriro ditugu hemen dantzariak, kantariak, abeslari finak, nahita edo nahi ez badugu ere mugiarazten edo gure barrenak mugitzen dituzten udako abesti hoiek… Poetiko xamarrak jarriko gara… baliteke aurtengo udako abestia gure ipod edo mobiletan gelditzea betirako… baina argi dagoen gauza bat dago...\nZenbat aldiz entzun duzue esaldi hau: “Ez zaitez horrela jarri… broma bat izan da… txantxetan izan da… goraipamen bat besterik ez da izan…“. Zenbatetan? Eta nolakoa izaten da gure erantzuna? Nola erantzuten dugu eraso hauen aurrean? Bakarka zein taldeka erantzuten badugu ere, askotan hitz berdina errepikatzen da erasotzaile edo ingurukoen ahotan: “paranoikoak jota zaude!”. Paranoia....\nEta horrela, konturatu gabe, uztaila dator eta batzutan (Euskadi Tropikala hala baita) beroa dator, eta berarekin eguzkia, eta horrekin batera ongi pasatzeko, dibertitzeko, askatzeko, gure gorputzak mugitzeko… gogoak datoz. Urte osoa eman baitugu ikasten edota lan egiten… beraz, ondo pasatzea ongi merezita dugu! Eta nahi duguna egiteko! Bakarrik dantzan banago, pistaren erdian ez naitezen egon...\nadminBeldu Barik Jarrera, Ligoteoa05/07/1607/09/19


Baliabide ekonomiko urriak dituzten Arabako ikasle onenak saritzeko beka - Diario de Noticias de Alava\nLa Caixa Fundazioak graduko beken programa bat sortu du ikasle "bikainentzat", baina baliabide ekonomiko gutxi dutenentzat 50 bekaren deialdia egin du erakundeak\neunate f. domínguez 15.04.2021 | 00:14\nIkasle gazte batek praktikak egiten ditu laborategi batean. Argazkia: Utzita\ngasteiz– Unibertsitatera sartzeko baliabide ekonomiko gutxi dituzten ikasle onenei laguntzea. Hori da La Caixa Fundazioaren helburu nagusietako bat. Horrela, baliabide ekonomikorik ez izateagatik unibertsitaterako sarbidea zalan-tzan jartzen ari diren baina ikasketetan onak diren arabarrek beka hau eskuratu ahal izango dute beren hazkunde akademikoarekin jarraitzeko.\nHala, La Caixa Fundazioak ikasle "bikainentzako" baina baliabide ekonomiko gutxiko gradu-beken programa berri zabaldu du. Hain zuzen ere, erakundeak atzo ireki zuen unibertsitate-mailako beken programa berria. Programa honen lehen edizioan, "50 bekatarako deia egingo zaie unibertsitatean edo Estatuko goi-mailako irakaskun-tzako beste ikastetxe publiko ba-tzuetan lehen aldiz graduko ikasketak egin nahi dituzten ikasle bikainei, baina baliabide ekonomiko urrikoak dituztenei", azaldu zuten.\nEkainaren 1era arte eska daitezkeen laguntza horien eskatzaileek Hezkuntza eta Lanbide Heziketako Ministerioaren edo Eusko Jaurlaritzaren 2020-2021 deialdian izaera orokorreko bekaren errentako zuzkidura finkoaren (familia-errentaren 1. atalasea) onuradun izan behar dute. Ildo horretatik, Isidro Faine Banku Fundazioko lehendakariak esan zuenez, "oso harro gaude beka hauei esker Fundazioaren funtsa batu ahal izan dugulako: pertsonen arteko aukera-berdintasuna sustatzea, hezkuntzak, mugikortasunak eta lanbide-kualifikazioak gizarte bidezkoago eta berdintasunezkoago baten garapenean duten rol garrantzitsuaz sinetsita".\nDiru-kopurua Alde horretatik, erakunde horrek azaldu du beka horiek hilean 600 euroko laguntza eskaintzen dutela, "ikasketarako dedikazio osoagatik" eta beste 600 euroko hasierako laguntza materiala eta ekipamendu informatikoa erosteko, eta 400 euro gehiago hilero nazioarteko egonaldia egiteko. "Ikasle horiei bikaintasun akademikoa lortzeko funtsezko gaitasunak emateko, bekaren barruan hizkuntzen ikastaro bat ere sar-tzen da gradu osoan zehar, eta bekadun bakoitzak zeharkako trebetasunetan laguntzeko eta prestatzeko programa batean parte hartzen du", azaldu dute.\nEz da La Caixa Fundazioak ikasleei laguntzeko bekak eskaintzen dituen lehen aldia. Izan ere, fundazio horren beka programak "zorrotz eta gardentasunez" onartu dituzte, gaineratu dutenez. "Beka-programa berri honen eskaerak norgehiagokako araubideari jarraikiz ebaluatu eta hautatuko dira", azaldu zuten. Zehazki, prozesuak bi fase izanen ditu: aurrehautaketaren lehen fasea, espediente-nota onena duten hautagaiak aukeratzeko. Eta, bigarren fasean, aurrehautatutako izangaiei elkarrizketa pertsonala eginen zaie kanpoko ebaluazio batzorde baten aurrean. Batzordeak merezimendu eta gaitasun gehien egiaztatzen dituzten 50 izangaiak hautatuko ditu. Gradu-beken programa berri horren bidez, Fundazioak "unibertsitateko eta unibertsitate ondoko prestakuntzaren etapa guztiak bete nahi ditu, eta, aldi berean, beste aldaketa bat egin nahi du, eta laguntza horien ezaugarri den bikaintasun akademikoa eta zuzentasun soziala konbinatzen ditu lehen aldiz. Programaren lehen deialdiaren aurrekontua 2,3 milioi eurokoa da", azaldu zuten erakundetik. Beken programa 1982an sortu zen, nazioarteko mugigarritasuna sustatzeko eta "bikaintasuneko" prestakuntza eta ikerketa bultza-tzeko "unibertsitate onenetan" eta munduko ikerketa-zentroetan, atzerrian duen graduondoko programaren bidez.\nHelburua. Unibertsitatera sar-tzeko baliabide ekonomiko gutxi dituzten ikasle onenei laguntzea. Hori da La Caixa Fundazioaren helburu nagusietako bat. Horrela, baliabide ekonomikorik ez izateagatik unibertsitaterako sarbidea zalantzan jartzen ari diren baina ikasketetan onak diren arabarrek beka hau eskuratu ahal izango dute beren hazkunde akademikoarekin jarraitzeko.\nBaldintza. Ekainaren 1era arte eska daitezkeen laguntza horien eskatzaileek Hezkuntza eta Lanbide Heziketako Ministerioaren edo Eusko Jaurlaritzaren 2020-2021 deialdian izaera orokorreko bekaren errentako zuzkidura finkoaren (familia-errentaren 1. atalasea) onuradun izan behar dute.\nIsidro Faine "Oso harro gaude beka hauei esker fundazioaren funtsa batu ahal dugulako"\n"Oso harro gaude beka hauei esker Fundazioaren funtsa batu ahal izan dugulako: pertsonen arteko aukera-berdintasuna sustatzea, hezkuntzak, mugikortasunak eta lanbide-kualifikazioak gizarte bidezkoago eta berdintasunezkoago baten garapenean duten rol garrantzitsuaz sinetsita".\nLong Covid plataformak eskatu du gaixoen segimendua indartzea.\nBidai bat, aurreiritziak eta umorea.


'Erotika 2.0: zibersexoa, sexting-a eta intimitatea pornografia bihurtzea nerabezaroan' ikastaroa - Gazteriaren Euskal Behatokia\n'Erotika 2.0: zibersexoa, sexting-a eta intimitatea pornografia bihurtzea nerabezaroan' ikastaroa\nIkastaroa gaztelaniaz izango da Bilbon 2017ko otsailaren 7an, 14an eta 21ean eta izena emateko epea urtarrilaren 9tik 20ra izango da\nGazteen Euskal Behatokiak antolatu du ‘Erotika 2.0: zibersexoa, sexting-a eta intimitatea pornografia bihurtzea nerabezaroan’ ikastaroa. Sexu-hezkuntzan eta prestakuntzan esperientzia luzea duten sexologiaren arloko profesionalek prestatu eta emango dute ikastaroa, EMAIZE Sexologia Zentroko sexologoek.\nIkastaroaren helburu orokorra da jakitea zer-nolako eragina duten nerabeek adierazteko, komunikatzeko eta harremanak izateko duten eran Internetek eta harremanak izateko eta komunikatzeko zenbait baliabide digitalek, arriskuak gutxitzeko asmoz.\nBest helburu batzuk hauexek dira:\nSare sozialetan eta onlineko beste komunikazio-plataforma batzuetan, gortea egiteko eta seduzitzeko betetzen diren erritoak aztertzea.\nHarreman, Informazio eta Komunikazioaren Teknologiak ondo erabiltzen irakasteko jarraibideak ematea, arriskuak gutxitze aldera.\nPornografiak aurrenerabezaroan duen inpaktua ezagutzea.\nNerabeek pornografiaz egiten duten erabilerari heltzeko klabeak ematea.\nFORMULARIOA urtarrilaren 9tik 20ra\nTriptiko informatiboa (pdf, 442 kb). Ikastaroa GAZTELANIAZ izango da.\nBilbao: Gazteen Euskal Behatokiaren egoitzan, Uriortu 11 behea, 2017ko otsailaren 7an, 14an eta 21ean\nIzena emateko epea: Ikastaroan parte-hartzea doakoa izango da eta aurrez izena eman behar da.\nIkastaroan parte hartzeko urtarrilaren 9an indarrean jarriko dugun FORMULARIO hau bete eta bidali (Mesedez, datuak egiazta itzazu eta, ondo badaude, sakatu Aurreinskripzioa Egiaztatu botoia).\nIzena emateko epea: urtarrilaren 9tik 20ra


HMH 2011-2013. Hezkuntza marko hirueledunaren esperimentazio prozesuaren ebaluazioa. Txosten exekutiboa\nIzenburua HMH 2011-2013. Hezkuntza marko hirueledunaren esperimentazio prozesuaren ebaluazioa. Txosten exekutiboa\nData 2015eko iraila\nHezkuntza Marko Hirueledunaren (HMH) esperimentazio-prozesua 2010-2011 ikasturtean hasi zen, 40 ikastetxeren partaidetzarekin. 2011-12 ikasturtean eman zitzaion jarraipena deialdi berriarekin (HMH II), oraingoan 63 ikastetxe publiko eta itunpeko 49 partaide zirela. Ekimenak helburu argia zuen: ereduen sistema gainditu eta horren ordez, gutxieneko komun batzuk oinarritzat hartuta, ikastetxeei beren hizkuntza-proiektuak prestatzeko autonomia handia emango dien markoa finkatzea.\nISEI-IVEIk talde esperimental guztien eta alderaketa egiteko aukeratutako kontrol-talde batzuen ebaluazio-prozesua garatu du 2010-2011 ikasturtetik. Txosten hau ikerlan zabalaren emaitza da, honako alderdi hauek egiaztatzeko helburua izan duena: 1H eta 2H hizkuntzetan, euskaran eta gaztelanian, antzeko errendimendua gertatzen ote den HMH talde esperimentaletan eta kontrol-taldeetan; 3Hko errendimendua, kasu honetan ingelesekoa, nabarmen handiagoa ote den HMH talde esperimentaletan kontrol-taldeetan baino; eta Hizkuntzakoa ez den konpetentzien errendimendua antzekoa ote den HMH talde esperimentaletan eta kontrol-taldeetan, kasu honetan Matematikarako konpetentzia eta Zientzia-kulturarako konpetentzia.\nGainera, azterketaren bidez, esperimentazio horretako ikasleen errendimenduan testuinguruko, ikastetxeko edo banakako zer faktorek eragiten duten identifikatu nahi izan da, eta baita ere Lehen Hezkuntzako 6. mailan eta Derrigorrezko Bigarren Hezkuntzako 3. mailan hizkuntza bakoitzean ikasleek lortzen duten EHEMB (Europako Kontseiluaren Europako Hizkuntzen Erreferentzia Marko Bateratua) maila zein den zehaztea.


“Mediapost-ek aurrean izango gaitu”\nCNT sindikatuak Mediapost empresa trasnazioalak Euskal Herrian (Mungia) duen egoitzaren aurrean hainbat elkarretaratze egingo ditu, ostiral hontetan lehenengoa izaten. Ekintza hauen bitartez, erakunde anarkosindikalistak enpresa honen “benetako aurpegia” plazaratu nahi du; langileen kaleratze eta nazioare mailako ekintzen bitartez, enpresak lan baldintzak okertuz beren etekinak areagotu nahi dituelako.\nOstiraleko mobilizazioan CNT-ko kideak eta kaleratutako langileak izan ziren. Hauen artean, CNT-ko atal sindikalaren Arrisku Prebentzioko Delegatua Begoña Mesa izan zen. Sindikatu honen bozeramaileek hurrengoa esan zuen: “Mediapost-eko nagusiek gure kexak isilarazi nahi dituzte, baina hemendik aurrera, hori ez dute lortuko”.\nMultinazional honen azken kaleratzeen kontrako mobilizazioak hurrengo egunetan jarraituko dute. Hortaz, Mungiako egoitzaren aurrean mobilizazioen bidez langileek sortutako egoera salatuko dute. “Langile-kontrako politikan jardun bitartean, hantxe izango gaituzte”, CNT-ko bozeramaileek azpimarratu dute.


Hibaika Arraun Elkartea - Wikipedia, entziklopedia askea.\nHibaika Arraun Elkartea Errenteria-Oreretako arraun taldea da. 1987an sortu zen. 1989an Errenteriako udalak Ondartxoko hiltegi zaharra utzi zion arraun elkarteari eta urte bereko maiatzaren 21ean arraun eskola zabaldu zen.\nHerria Errenteria, Gipuzkoa\nLehendakaria Jon Otegi\nEntrenatzailea Josetxo Arrizabalaga\nPatroia(k) Asier Sanchez, Igor Muñoz, Zuriñe Alberdi\nKolorea(k) beltza, gorria eta zuria\n2021: Liga 8.a (KAE 2 Liga)\nHibaika 2018ko Kontxako sailkapen estropadan.\nHibaika 2001eko Oriako Traineru Jaitsieran, ezohiko traineru zuriarekin.\nHibaikaren kasuan emakumezkoen traineruak izan ditu emaitzarik onenak, Kontxako Bandera eta Euskotren Liga irabaztekotan egon baita hainbat alditan.\n2.4 Azken denboraldiak\n3 Emakumezkoen trainerua\n3.2 Garai onenak\n3.3 Ziklo berria\n3.4 Kontxako Bandera\n3.5 Emakumezkoen Traineru Liga\n3.7 Gainontzeko banderak\n4 Antolaturiko estropadak\nErrenteriako traineruek aurretik ere parte hartu izan dute Kontxako Banderan. Rentería izenarekin 1953, 1954, 1967 eta 1968an aritu zen eta Beraun Arraun Elkartea bezala 1972, 1973 eta 1974ean. Emaitzarik onena 1953ko bosgarren postua izan zen.\n1990a izan zen Hibaikak trainerua uretaratu zuen urtea eta lehenengo bandera ere orduan irabazi zuen Donibane Lohitzunen "Iparralde Bandera". 1995 arte aritu zen traineruan baina ez zuen beste garaipenik lortu. 1995ean denboraldiaren erdian arraun egiteari utzi zion eta ez zen uretara itzuliko 2007 arte.\nOrdutik Hibaika KAE Ligako bigarren mailan ibili da gehienbat. 2016an hirugarren egin zuen eta lehen aldiz igoera play-offak jokatu zituen gainera. 2017an bandera berri bat irabazi zuen 27 urteren ondoren, Iberiaren Bandera hain zuzen ere. 2017ko play-offetan aritu zen berriz eta hirugarren egin zuen. Santurtzi eta Donostiarrak TKE Ligara igotzea lortu zutenez hurrengo denboraldian KAE 1 Ligara igo zen. Bi urte egin zituen bertan eta 2019an maila galdu zuen.\n2012tik aurrera emakumezkoen trainerua urtero uretaratu du eta gizonezkoek ez bezala emaitza bikainak izan ditu, Liga Nagusiak eta Kontxa irabaztear egon baita.\nKAE 2 Liga (0): hirugarrena 2016 eta 2017an.\nIberiaren Bandera (1): 2017.\nGipuzkoako Batel Txapelketa (1): 1973 (Beraun Arraun Elkartea)\n2007 KAE 2 Liga, 9.a -\n2008 KAE 2 Liga, 8.a -\n2009 KAE 2 Liga, 9.a -\n2010 KAE 2 Liga, 9.a -\n2011 KAE 2 Liga, 10.a -\n2012 KAE 2 Liga, 13.a -\n2013 KAE 2 Liga, 7.a -\n2014 KAE 2 Liga, 6.a -\n2015 KAE 2 Liga, 5.a -\n2016 KAE 2 Liga, 3.a -\n2017 KAE 2 Liga, 3.a -\n2018 KAE 1 Liga, 11.a -\n2019 KAE 1 Liga, 12.a -\n2020 KAE 2 Liga, 8.a -\n2021 KAE 2 Liga, 8.a -\nInge Ugarte, Zuriñe Alberdi, Izaro Prieto\n1 Gipuzkoako Liga\n2021: Kontxa 6.a\n2021: Liga 3.a (ETE Liga)\nHibaika 2016ko Kontxako sailkapen estropadan, Branka traineru grisarekin.\nHibaika ETE Ligan.\n2012 urtean emakumezkoen trainerua atera zuen eta Gipuzkoako Ligan laugarren gelditu zen. Garaipen bat ere lortu zuen ekainean Isuntzaren Banderan, Lekeition. Denboraldia Kontxako Banderarako sailkapen estropadan 5. postua eginaz biribildu zuen.\n2013 denboraldian errenteriarrak Euskotren Ligarako sailkatu ziren. Honetaz gain beren lehenengo bandera irabazi zuten, Gipuzkoako Ligarako baliagarria den Txingudi Bandera klasikoa. Denboraldia biribiltzeko Kontxako Banderan sartu eta bigarren postua eskuratu zuten.\n2014ko denboraldian hainbat estropada irabazi zituzten eta Liga Nagusian eta txapelketetan bigarren gelditu ziren sanjuandarren atzetik. Gipuzkoako Ligan hirugarrenak izan ziren. Denboraldia osatzeko Kontxako Banderarako sailkatu ziren bigarren aldiz eta garailearengandik hiru segundu eskasera gelditu arren hirugarren postuan amaitu zuten.\n2015 urtea Euskotren Ligarako eta Kontxarako zailtasun handirik gabe sailkatu zen Hibaika. Ligan hirugarren egin zuen, Oriorekin lehia gogorrean, baina Kontxako Banderan bere onena eman zuen eta bigarren postuan gelditu zen, sanjuandarrengandik hiru segundu eskasera.\n2016. urtea ondo hasi zuten Espainiako Batel Txapelketa irabaziz. Euskotren Ligan bigarren egin ondoren aurrenekoz Gipuzkoako Liga irabaztea lortu zuten. Kontxan ere bikain ibili ziren eta ohorezko txanda irabazi zuten arren segundu bakarrarengatik bigarren postuarekin konformatu behar izan zuen berriz.\n2017. urtean San Juan baino motelago hasi zen baina uztaila bukaeran asko hurbildu eta historian lehenengo aldiz Euskadiko Txapelketa lortu zuen. Kontxan lehenengo jardunaldia irabazi zuen baina azkenean bigarren postuarekin konformatu behar izan zuen beste behin ere.\n2018an ziklo berri bati hasiera eman zion. Hala ere ETE Ligan bigarren egin zuen eta Kontxan bosgarren. 2019an liga irabazi zuen Zumaiarekin lehia gogorrean ibili ondoren. Kontxan ohorezko txandan aritu zen eta laugarren postua eskuratu zuen. Play-offetan ordea ez zuen Euskotren Ligara itzultzerik lortu. 2020an bigarren egin zuen Ligan eta berriz ere play-offak jokatu zituen, baina ez zen mailaz igo.\nBigarrena (4): 2013, 2015, 2016, 2017.\nHirugarrena (1): 2014.\nSailkapen estropada (2): 2014, 2016.\nSailkatua (9): 2013, 2014, 2015, 2016, 2017, 2018, 2019, 2020, 2021.\nBigarrena (3): 2014, 2016, 2017\nHirugarrena (1): 2015.\nGipuzkoako Liga (1): 2016.\nETE Liga (1): 2019.\nGipuzkoako Txapelketa (1): 2016.\nEtxekoa Madalen Jaietako estropada (1): 2016.\nErrenteria Hiriko Bandera (2): 2019, 2021.\nHandiak Zarauzko Ikurrina (0): bigarren 2013, 2014 eta 2016an.\nGetxoko Bandera (0): bigarren 2014, 2016 eta 2017an.\nGipuzkoan Txingudi Bandera (2): 2013, 2018.\nOriako Traineru Jaitsiera (2): 2014, 2017.\nPasaiako erlojupeko traineru estropada (2): 2014, 2016.\nGipuzkoako Foru Aldundiaren Bandera (1): 2016.\nPasaiako Iberdola Bandera (1): 2016.\nGetariako Bandera (1): 2016.\nPasaiako Bandera (1): 2016.\nZarautz A.E.-ren Bandera (1): 2016.\nOrioko Bandera (1): 2017.\nHernaniko Bandera (1): 2017.\nDYA Bandera (1): 2017.\nIgartza Bandera (1): 2019.\nAdegi Bandera (1): 2019.\nBizkaian Isuntzaren Bandera (3): 2012, 2015, 2016.\nJulián Enrique Memoriala (1): 2014.\nAntiguako Ama estropada (Ondarru) (1): 2014.\nOndarroako Bandera (2): 2015, 2019.\nBilboko gaueko estropada (1): 2015.\nPortugaleteko traineru jaitsiera (1): 2022.\nLapurdin Donibane Ziburuko Estropada (1): 2019.\nBaionako Bandera (1): 2019.\nKantabrian Marina de Cudeyoko Bandera (1): 2014.\nAstilleroko Bandera (1): 2014.\nColindresko Bandera (1): 2016.\nCastro Urdialesko Bandera (1): 2019.\nSantoñako Bandera (1): 2020.\nRosmi Bandera (1): 2020.\nBesterik Euskotren Bandera (1): 2014.\nEuskadiko Txapelketa (2): 2014, 2016.\nGipuzkoako Txapelketa (1): 2014.\nEspainiako Txapelketa (1): 2016.\nEuskadiko Txapelketa (1): 2012.\nGipuzkoako Txapelketa (2): 2016, 2019.\nGipuzkoako batel liga (1): 2016\nEspainiako Llaüt Txapelketa (0): hirugarren 2020an.\n2012 Gipuzkoako Liga, 3.a -\n2013 Emakumezkoen Liga, 3.a 2.a\n2014 Emakumezkoen Liga, 2.a 3.a\n2015 Emakumezkoen Liga, 3.a 2.a\n2016 Emakumezkoen Liga, 2.a 3.a\n2017 Emakumezkoen Liga, 2.a 2.a\n2018 ETE Liga, 2.a 5.a\n2019 ETE Liga, 1.a 4.a\n2020 ETE Liga, 2.a 6.a\n2021 ETE Liga, 3.a 6.a\nHibaikak bere bandera antolatzen du KAE 2 Ligarako puntuagarria dena. Bestalde Beraun Arraun Elkarteak 1972 eta 1974 artean ere antolatu zuen Beraun Sari Handia Pasaia eta Hondarribiako uretan bazen ere.\n↑ «HASIERA - Liga ARC» www.liga-arc.com (Noiz kontsultatua: 2020-07-01).\nHibaika Arraun Elkartearen webgunea\nMultimedia: Hibaika Arraun Elkartea\nAzken aldaketa 17 maiatza 2022(e)an, 22:48(e)tan\nOrriaren azken aldaketa: 17 maiatza 2022, 22:48.


Eguigurenek ausardia falta leporatu dio Zapaterori Sorturen auzian\nEAEko sozialisten presidenteak uste du Espainiako gobernuburuak eskuinari enbarazu ez egiteko bidea hautatu duela terrorismoaren kontrako borrokan.\nJesus Eguiguren PSE-EEren presidenteak uste du Jose Luis Rodriguez Zapatero Espainiako gobernuburuak eskuinari enbarazu ez egiteko bidea hautatu duela terrorismoaren kontrako borrokan ausardia faltagatik.\nEl Pais egunkarian idatzi duen artikulu batean Eguigurenek azaldu duenez, ezkutatzeko zarata handia egiten badute ere, Euskal Herria ezagutzen duten politikari serioek ezin dute ukatu Batasunak agur esan diela armei eta horrek, berandu baino lehen, ETAren amaiera ekarriko duela.\nEspainiak hamarkada luzeetan Euskal Herriaren zauri odoltsua pairatu ostean, orain bakerako pausoak ikusten dira, baina Espainiako politikak ardurarekin eta zuhurtziarekin jokatu beharrean, imajina genezakeen politika okerrena egiten du, harrokeriaz gainera, idatzi du Eguigurenek artikuluan.\nBuruzagi sozialistak salatu du eskuindarrek egoera berriak porrot egitea nahi dutela, eta hori ez dela elektoralismoagatik, patriotismo faltagatik baizik.\nEguigurenen arabera, eskuindarrek eragindako egoeraren aurrean makurtzeak adostasun itxura eman dezake, baina egungo adostasuna faltsua da.\nHori horrela, adostasuna txarra dela uste du, izan ere, PPk dioena onartzen bada, ondo, baina gogoko ez duena egiten bada, Gobernuaren kontrako erasoak eta jazarpena erabatekoak izango dira.\nPSE-EEren presidenteak salatu du Gobernuak eskuindarrei enbarazu ez egiteko bidea aukeratu duela terrorismoaren kontrako borrokan, eta hori ausardia faltagatik omen da.\nPasibotasun horrek ez dizkio boto gehiago emango, kontrako jarrerak ere ez lizkioke emango agian, baina patriotismoagatik, eta PPrekin liskar gehiago izatea ekartzen badu ere, Euskadin bakea lortzeko aukerak sortzen duen giro ezkorrari aurre egin beharko lioke, gaineratu du.\nAlderdien Legearen defendatzaile sutsuenetako bat naizen heinean, arduragabekeria handia ikusten dut iritzi publikoaren eta auzitegien aurrean ematen den alarmismo eta presio giroa Sorturen balizko legalizazioa dela eta, izan ere, argudio demagogikoak eta faltsuak erabiltzen ari omen dira.\nHauteskundeak gauza bat dira. Batzuetan irabazi egiten da eta besteetan galdu. Baina bizitzak sakratuak dira eta lehentasuna izan behar dute. Arduragabe batzuk izango gara aukera galtzen badugu. Ez gaitezen inozoak izan, gaur boikota egiten dutenak bihar bakea lortu dutela esango dute eta, azpimarratu du Eguigurenek artikulua amaitzeko.\nInformazio gehiago:Eitb: Eguigurenek ausardia falta leporatu dio Zapaterori Sorturen auzian


Emakume txirrindulariak elkartzeko eskualdeko txangoa antolatu du Kuskumendi MBT taldeak - Amurrio - Aiaraldea.eus\nEmakume txirrindulariak elkartzeko eskualdeko txangoa antolatu du Kuskumendi MBT taldeak\nIzar Mendiguren Cosgaya 2022-01-18 06:30\nEskualdetik egingo dute itzulia, zehaztu dutenez. / Aiaraldea.eus\nUrtarrilaren 30ean izango da hitzordua. Amurriotik aterako dira emakume txirrindulariak, eta goiz osoko zeharkaldia egingo dute.\nEmakume txirrindulariak batera ateratzeko ekimena antolatu du Kuskumendi MBT taldeak hilabete amaierarako. Zehazki, urtarrilaren 30ean elkartuko dira. "Amurrioko Kuskumendi Klubetik goiz oso batez eskualdea zeharkatzeko gonbita luzatu nahi dugu", iragarri dute sare sozialetan. Gutxi gorabeherako iraupena ere zehaztu dute: 3-4 orduko txangoa izango da. "Ahalik eta emakume federatu gehien biltzea nahi dugu. Horrenbestez, guztientzat egingarria den ibilbidea osatuko dugu". Errepideko txirrindula baliatuko dute horretarako.\n"Ahalik eta emakume federatu gehien biltzea nahi dugu eta, horrenbestez, guztientzat egingarria den ibilbidea osatuko dugu"\nIrteera puntua Amurrio izango da, eta interesdunek 610 684 526 zenbakira mezua bidali beharko dute izena emateko, edota elkarteko posta elektronikora idatzi, "ahalik eta zerbitzu onena eskaintzeko". Izozteen arabera atzeratu daiteke hasiera baina, antolatzaileen esanetan, 10:00ak inguruan abiatuko dira Juan Urrutia plazatik.\nAurreratu dutenez, kotxe baten laguntza izango dute txangoan zehar, "behar den edozertarako babes gisa". Luntxa eskainiko dute eguerdian.\nEkimena geroz eta emakume txirrindulari gehiago daudelako proposatu dute: "Gutxi gara kirol zoragarri hau praktikatzen dugun neskak, eta irteera hau arrakastatsua izatea nahi dugu, eta beste hainbatetan errepikatu horrela, gustuko dugun hori partekatzeko, bizikleta".


Sekuentzia Didaktiko honen asmoa da zinemak tabakoaren kontsumoan daukan eraginari aurre egitea. Sekuentzia hiru unetan egituratzen da. Une horiek independenteak dira beraien artean, baina gaia modu didaktiko integratuan jorratzeko aukera ematen dute:\nTabakoaren eta zinemaren arteko harremana historian zehar.\nAldaketa batzuk egin.\nOsasunkume kanala Aurkezpena.


1.200 partaide areto birtualeko saioetan - Egunez egun - dantzagunea\nInprimatu 1.200 partaide areto birtualeko saioetan\nMartxoaren erdialdean, Covid-19aren ondorioz ezarritako alarma-egoerak eraginda, Gipuzkoako Dantzaguneko aretoak itxi behar izan ziren. Etenari erantzun azkarra emateko, kudeaketa-taldeak areto birtuala izeneko ekimena jarri zuen martxan: sareko plataforma baten bidez pertsona asko konektatzeko leihoa ireki zen.\nEgoeraren araberako erantzuna\nSaioak antolatzeko, martxoaren amaieran deialdi bat egin zitzaien gipuzkoar koreografoei eta Gipuzkoako Dantzaguneari lotutako sortzaileei. Aldaketa azkarrek erantzun azkarra eskatzen dute, eta berehala iritsi ziren proposamenak.\nBi saio mota egin dira itxialdian zehar. Batetik, Mantentze koreografikoko saioak, koreografoen mugimendu-lengoaia propioan oinarritutako saio praktikoak, astelehenetik ostegunera, 10:00etan. Ostiraletan Sortzaileen leihoa izeneko jardueran, zenbait sorkuntza-lanen prozesuak kontatu zizkiguten egileek.\nDantzako komunitatearen topagunea\nApirilaren 6an jarri zen martxan areto birtuala, Amaia Elizaran tolosarrak emandako saioarekin. 40 pertsonatik gorako partaidetza izan zuen lehen saioak, eta batez besteko hori mantendu zen ondorengon asteetan ere. Gipuzkoarrak izan dira saio gehien eman dituztenak. Bizkaia, Nafarroa, Lapurdi edota Arabako egileak ere izan dira areto birtualean, eta teknologiak ahalbidetzen zuenez, esaterako, Berlin (Jone San Martin eta Iker Arrue) edota Murtzia (Melissa Rivadeneira) hirietatik egin dira saio batzuk.\nAreto birtuala dantzarien eta dantzazaleen topagunea izan da, koreografo eta dantzari profesionalen lan koreografikoa gertutik ezagutzeko guneaz gain. Saioen hasieran eta amaieran elkarrizketa ugari sortu dira, eta erabiltzaile guztiek nabarmendu dute topagune izaera horren garrantzia.\nAreto birtualeko datu nagusiak\nMantentze koreografikoko saioak: 16\nSormen leihoak: 3\nSormen leihoak: 4\nMantentze koreografikoko saioak: 9\nAreto birtualak martxan jarraituko du\nEkainean itxialdia arintzeko faseak indarrean jartzearekin batera, egitaraua egokitu zen. Aurreko bi hilabeteetako saioen egitaraua mantendu zen lehen hamabostaldian. Horrekin batera, bestelako jarduerak antolatu ziren. Esaterako, Sortutakoak 16ren deialdiko proiektuak hautatzeko epaimahaia bildu zen areto birtualean, eta beste zenbait tailer egin dira.\nAreto birtualak harrera oso ona izan du Gipuzkoako dantzaren sektorean eta dantzazaleen komunitatean, eta, eskaintzen dituen aukeren araberako egitaraua prestatzen eta erabilerak aztertzen dihardugu.


Bi lanpostu berri sortuko dira Urduñan 2021-2022ko Eskualdeko Enplegu-Planaren barruan - - Aiaraldea.eus\nBi lanpostu berri sortuko dira Urduñan 2021-2022ko Eskualdeko Enplegu-Planaren barruan\nUrduñako Udala 2021-11-18 12:30\n2021ean eskualdeko enplegu-planak gauzatuko dira berriz ere. Aiarako Kuadrillan eta Urduñako udalerrian 38 pertsona kontratatuko dira sei hilabetez, 35 lanaldi osoan eta 3 lanaldiaren % 60an. Urduñaren kasuan, bi pertsona kontratatuko dira udal brigadan jardunaldi osoz eta sei hilabetez, abenduaren amaieratik ekainaren bukaerara arte.\nLANBIDEk ekainaren 16ko ebazpenaren arabera eskatzen dituen baldintzak betetzen dituzten langabeentzat dira plan horiek.\nUdalerri bakoitzean hainbat profil kontratatuko dira, eta iragarkiak LANBIDEn argitaratuko dira azaroaren 15etik aurrera.\nInteresdunek azaroaren 30era arte eman ahal izango dute izena, LANBIDEren bitartez; horretarako, LANBIDEren web zerbitzua erabiltzea gomendatzen dugu. Kontratazioak abenduaren 31 baino lehen egingo dira.\nHorrez gain, aurten berriro deituko dira enpresak kontratatzeko laguntzak, eta aurreikusitako zenbatekoa 151.500,00 eurokoa da.\nPlanak 665.000,00 eurotan baino gehiagotan zenbatesten dira, eta LANBIDEk (Euskal Enplegu Zerbitzuak) % 69an finantzatuko ditu gutxi gorabehera.\nEskatzaileek langabezian egon beharko dute, Lanbiden enplegu-eskatzaile gisa altan eta izena emanda. Gainera, baldintza hauetakoren bat bete beharko dute:\nDiru-sarrerak Bermatzeko Errentaren (DBE) titularrak edo onuradunak.\nGizarte-bazterkeria jasateko arriskuan dauden pertsonak.\n18 urtetik gorako eta 30 urtetik beherako gazteak, Adingabeak Babesteko Erakundeetakoak.\nDroga-mendetasuneko arazoak edo bestelako mendekotasun-arazoak dituzten pertsonak, errehabilitazio-prozesuan edo gizarteratze-prozesuan daudenak.\nEspetxeetan dauden pertsonak, baldin eta haien espetxe-egoerak enplegu bat lortzea ahalbidetzen badie.\nAdin txikiko barneratuak, haien egoerak lana lortzeko aukera ematen badie.\nEuskal Autonomia Erkidegoko agintari eskudunek baimendutako ostatu-zentro alternatiboetatik datozen pertsonak.\nFamilia-erantzukizunak dituzten emakumeak.


Bazatoz KONTXA Ondarruko arraunlaxak babestea? – Turrune!\nBazatoz KONTXA Ondarruko arraunlaxak babestea?\n2019/08/20 2019/08/19 turrune\nOndarroa Arraun Elkartik Kontxako sailkapen estropadarako autobusak antolatu dau. Abuztun 29 xan (eguena) ixango da eta Noya eta Alai tabernetan emon bihir de ixena, 10 euron trukin. Autobusak 14:30tan urtengo dabe Astilleruko geralekutik eta 20:30tan bueltatuko diz Donostitxik. Abuztun 27a (martitzena) baino lehen emon bihir de ixena, eta ordainketa egin ixena emoterakun.\nKontxako estropadetako sailkapen proban Ondarroa Arraun Elkarteko neskak eta mutillak parte hartuko dabe. Neskak lehen aldiz jokatuko dabe arraun munduko goreneko sailkatze estropadi eta mutilak berriz 23 urteren ostin histoixi egin nahi dabe osteabe, sailkapena lortuz.\nPrevious Article Herriko txoko desbardiñak txukuntzen\nNext Article TURRUNE zalik oporretan jarraitzen dou!\n2.818.534 bider ikusi gaituzte


Kantagintza: kantu zaletasunaren trebezia - - Aiurri.eus\nKantagintza: kantu zaletasunaren trebezia\nXabier Huitzi Belamendia 2009-06-30 20:20\nAzken urteotan ohikoa da 70/80 eta lehenagoko hamarkadatako musika eta kantagintzaren izenik nagusienak behin eta berriz errepikatzea eta arrakasta handiz gainera: garai bateko nostalgiak betetzen ditu lepo areto, kiroldegi eta futbol zelaiak…, telebista eta irratiak… Euskal kantagintza ez da albora geratu eta, zentzu horretan, normaltasunaren bidean dagoela esan dezakegu: Benito Lertxundi, Mikel Laboa edo “Geu Gira” honen lekuko.\nMunduko hizkuntzetan, ordea, “betiko izarrez” gain, belaunaldi erreleboa etengabekoa izan da, Euskal Herrian ez bezala: bertso inprobisatu eta kantatuaren munduko erreferentzia den lurralde honetan, kostata zabaldu dituzte bideak bi eskuko atzamarrekin konta ditzakegun kantari apurrek… Nostalgiaz eta nostalgiatik bizi ote gara?\nKantuan hezi garenok, eskolan, herriko koruan eta beste nonahi kantatu izan dugunok askotan komentatzen dugun gaia da hau, asko kezkatzen gaituena, neurri handi batean etenda eta hautsita ikusten baitugu ondare honen biziberritzea eta beraz, euskal kulturaren erreferentzia falta eta galera belaunaldirik gazteenengan.\nAsko izan daitezke kantatzeko ohitura (eta jakinduria) berreskuratzeko neurri eta ekitaldiak baina garbi dago, txikitan, umetan eta gaztetan kantatzen ez duenak ez duela nahikoa trebezia lortzen euskarazko kantuak ezagutu eta lagunartean kantatzeko.\nOhikoak egiten ari dira kantu kalejirak: papera eskuetan hartu eta herri nahiz hirietako kale eta auzunerik “zaharrenetan” kantatzera biltzen dira herritarrak. Joan zen igandean, esaterako, Hernanin ginen goizeko 07:00etan “aurorak” kantatzen Hernani, Ereñozu eta Goizuetako lagunekin: eguzkia begien parera altxatu eta horrek dakarren logura gozoan ez erortzeko, doinua aldatu genuen eta “norbait” Egun da Santimamiña jotzen hastearekin berpiztu ziren animoak: “hau bai…, bazen eztakit zenbat urte entzun ez nuela…” , eta horrelakoak esaten ziren…\nUrte gutxitan lortu da kantu zaharrak ahaztu eta berririk ez sortzea edo berriengatik nahikoa ez egitea denok, esfortzu handirik gabe ikasteko (salbuespenak salbu, noski). Kantari bat hasi edo abesti berri bat sortu orduko, beste batzuekin egiten den bezala etengabe jardungo balute irrati, telebista, internet eta horrelakoetan, nahi gabe ere mundu guztiak ikasiko lituzke. Baina txiki-txikitan ez ezik, koskortu eta gaztetzen direnek ere eskolan eta herrian kantatzen ikasiko balute, beste oilar batek egingo luke kukurruku. Ez da izango gazteek musika entzuten ez dutelako! Gertatzen dena da, euskal kantu gustuko edo ezagunik eskuera ez izateak, beste iturrietara eramaten dituztela.\nKantari jarduteak, kantatzen ikasteak, kantu zaletasuna sortzen du eta zale guztien artean kantari on eta esanguratsu batzuk. Aspaldi konturatu ziren bertsolariak: bertsolari berri eta gazteak sortu behar dira baina, batez ere bertsozaleak dira ugaldu beharreko, saio arrakastatsuak egin ahal izateko eta bertsozale guztien artetik bertsolariren bat beti sortu dadin ahalbidetzeko. Kantu eta musikazaleak, antzerki eta zine zaleak, irakurleak, bertsozaleak eta abar hezten ez badira, nekez sortuko dira idazle, aktore, musiko edo kantugile nahiz bertsolariak, ugaritasunetik sortzen baitira gero kalitatea eta erreferentzia izateko gai diren artistak.\n“Ansa ahizpak ezagutzen al dituzu? Harrigarri ondo kantatzen ditek, asko gustatzen zaizkit” –esan zidan lagunak Goiko plazako kiosko ondotik pasa eta oholtzan zeudenak zeintzuk ote ziren galdetzen genuen bitartean. Entzun ere ez ditut egin…, bazirenik ere. Penagarri!\nZertarako ditugu irrati, telebista, internet eta antzekoak? Michael Jackson hil da eta korreoa bete didate haren kanta eta bideoekin… Mesedez, norbaitek ba al dauka Ansa ahizpen grabaziorik?! Eskertuko nuke nahiz eta Michael Jackson gustatu izan zaidan eta gainera “kintakoak” garen, zinkuentaiotxokuak alegia.


Sestos - Wikipedia, entziklopedia askea.\nSestos (antzinako grezieraz: Σηστός) Kersoneso Traziarreko hiririk garrantzitsuena izan zen, Abidosen parean zegoena. Europatik Asiarako ohiko pasabidea izan zen mendeetan zehar, erromatarrek, Gallipolira aldatu zuten arte, ordura arte, lurraldeko hiririk garrantzitsuena izan zena.\nAntzinako Gallipoli penintsulako mapa\nHiria, ospetsua izan zen olerkaritzan Hero eta Leandroren istorioagatik. Baina bere ospe historikoa, Persiako Xerxes II.a enperadoreak, toki honetan, Helespontoa bere armadarekin gurutzatzeko zubi bat eraiki izanetik datorkio, K.a. 480. urtean gertatu zena.\nMikalako gudua amaitu ondoren, atenastarrek Kersonesoa berreskuratu nahi zuten eta Sestos setiatu zuten, non persiarrak indartsu egin ziren, baina hauen defentsa ez zegoen batere ongi prestatua. Goarnizio persiarrak hilabeteetan jasan zuen bertan, K.a. 478. urteko udaberrian atenastarrak, han, goseak, biztanleen matxinada piztu zuenean sartu ziren arte. Artaiktes gobernari persiarra eta persiar gehienek gauez ihes egin zuten, eta biztanleek ateak ireki zituzten.\nAtenasen eskuetan egon zen Egospotamoseko gudua gertatu zen arte, K.a. 404. urtean, eta, orduan, Kersonesoko beste hiri batzuk bezala, espartarren aldera pasa ziren, hauek persiarren aliatuak baitziren, Esparta eta Persiaren arteko gerra piztu zen arte. Sestos espartarren alde jarri zen, eta Farnabazok, Lazedemoniako goarnizioa kanporatzeko eman zion aginduari ezezkoa eman zion. Orduan, Kononek setiatu zuen (K.a. 394an), baina ezin izan zuen okupatu.\nK.a. 387an, Antalzidaseko bakearekin ados, bere independentzia berreskuratu zuen, baina persiarrek berehala ezarri zuten euren nagusitasuna, eta, berriz aipatzen denean, Ariobarzanes satraparen mende zegoen. Hau, odrisiarren errege zen Kotis I.aren aurka gerran ari zen (K.a. 362a). Honek, hiria setiatu zuen, baina, azkenik, setioa atzerantz bota behar izan zuen, Timoteo eta Agesilao II.aren indar bateratuen aurrean.\nPosible da, zerbitzu honegatik, Ariobarzanesek hiria Atenasi eman izana (eta beste hiriren bat). Baina bitxia dirudi. Persiarren (edo atenastarren) aurka matxinatuko zen eta Kotisen mende geratuko zen, bere ondorengoagatik, Zersobleptes, Kersoneso guztia, Sestosekin batera, Atenasi eman zion K.a. 357. urtean.\nHiriak ez zuenez Atenasen mende egon nahi, honek, Kares bidali zuen K.a. 353an, konkistatzeko eta asaltu bidez hartua izan zen. Hiriko gizon guztiak hilak izan ziren.\nOndoren, Sestosi buruzko berriak desagertu egiten dira, baina laster eroriko zen Alexandro Handiaren mazedoniarren mende. Alexandrok, hemen bildu zituen bere tropak Asiara gurutzatzeko K.a. 334an.\nMazedoniako Filipo V.a erregeak, Erromarekin sinatu zuen bake ituna dela eta, Sestos hustu behar izan zuen, rodastarrek erromatarrei egin zien eskakizun bat izan zena, Itsaso Beltzeranzko merkataritza askea interesatzen baitzitzaien.\nK.a. 191n, Antioko III.a Megasen alde irten zen. Erromatarrak, K.a. 190ean setiatu zuten eta amore ematea beste erremediorik ez zitzaion geratu.\nBeranduago, erromatarren mende zegoen hiri bat izan zen. Erromatar Inperioaren azken aldera desagertuko zen, godoen erasoekin.\nBere hondakinen tokia Zemenik edo Jalowa da.\n40°13′N 26°23′E / 40.217°N 26.383°E / 40.217; 26.383\nAzken aldaketa 27 azaroa 2019(e)an, 20:04(e)tan\nOrriaren azken aldaketa: 27 azaroa 2019, 20:04.


"Everybody likes to ChaChaCha", Bego Anton argazkilariaren erakusketa Washingtonen | Etxepare Euskal Institutua\n"Everybody likes to ChaChaCha", Bego Anton argazkilariaren erakusketa Washingtonen\nAzaroaren 7tik 15era, Bego Anton argazkilari euskaldunaren “Everybody likes to ChaChaCha” Washington-en egongo da ikusgai, espainiar enbaxadoreen egoitza ohian, FotoWeekDC jaialdiaren testuinguruan.\n“Denek dugu gustuko ChaChaCha” formatu ertain eta handiko erretratu bilduma da, hala nola dokumental bat. ISCP-n (New York) egindako egonaldian zehar, Bego Antonek Estatu Batuetan zehar bidaia egin zuen, New Yorketik Arizonara, euren txakurrekin dantza egiten duten pertsonen bila.\nErakusketak pertsona horien eta euren txakurren istorioak kontatzen ditu. “Musical Canine Freestyle” koreografiatutako dantza ikuskizuna da, non txakurra eta pertsona batera mugitzen diren, berdin jantzita eskaintzen duten emanaldian. Erakustaldi horiek ditu oinarri argazkilariaren lanak. Bego Anton FotoWeekCentral-en egongo da azaroaren 7an, 13:00etan, erakusketaren inguruan hitz egiteko.\nJaialdia Espainiaren Estatu Batuetako programa kultural ofizialarekin batera –SPAIN Arts & Culture- antolatu da bigarrenez.\n“Denek dugu gustuko ChaChaCha” formatu ertain eta handiko erretratu bilduma eta natura hilaren arteko konbinazioa da, hala nola dokumental bat. ISCP-n (New York) egindako egonaldian zehar, Bego Antonek Estatu Batuetan zehar bidaia egin zuen, New Yorketik Arizonara, euren txakurrekin dantza egiten duten pertsonen bila.


Estatuak, etorkizunerako erakundeak ? — Eibar.ORG | Eibarko peoria\nHemen zaude: Hasiera / Blogak / Prospektiba / Estatuak, etorkizunerako erakundeak ?\nEstatuak, etorkizunerako erakundeak ?\nEneko Astigarraga 2005/07/27 02:40\nForeign Policy eta the Fund for Peace erakundeek oso txukun eta sendo ez dauden estatuen argazkia eta mapa egin dute.\nAdierazle ezberdinak erabiliz - sozialak, ekonomikoak, politikoak edo militarrak - estatuen osasunaren diagnosia egin dute.\nBada, estatuei dagokionez, mundu erdia, gutxi gora behera, gaixo dago. Eta hori, ezagutzen ditugun estatu batzuek - Espainia, Marroko, Belgika, Erresuma Batua, Txina, ... -, askotan bestelako inpresioa eman arren, beltz-beltzak ageri direla mapa hauetan. Erakunde hauen mapan beltz egoteak, estatu bezala sano-sano, ondo finkatuta zaudela esan nahi du.\nBeste erdia, ordea, barne arazo larriak direlako kolokan dago: gorri-gorri, apurtzekotan, edo hori kolorez, egoera larrian.\nMundu mailako egoera eta joerak ikusirik, galdera datorkit burura: akabo estatua lurraldeen erakunde antolatzaile bezala?\nGizona milaka urtetan bizi izan da estaturik gabe, hau da gizarte zatiketarik gabea. Denbora luze honetan gizakien botere eta biolentzia guzia gizartean zatiketa agertzearen kontra bideratua zegoen, beraien ritu eta sinismenen laguntzaz. Baina mementuren batean gizartearen zatiketa eman zen, estatua agertu zen, non gutxi batzuk agintzen duten eta gehiengo batek obeditzen duen. Agintze nahia eta obeditze nahia bata bestearekin doaz, banaezinak dira.\nGaur egun estatuak daude eta ez dirudi gizarte banaketa desagertzekotan denik. Nere iritxi apalean Estatuen desagerpenaz agintarien herriak idazten du, herri xumea engainatzeko eta beraien botere eta zapalketa legitimatzeko.\nEstatuaz interesaturik zaudetenak www.osoa.net bisitatzera gonbidatzen zaituztet.


CFAH iraila 2017 - Kursaal Donostia - San Sebastián Kursaal Donostia – San Sebastián\nBerrogeita zazpi aktorek eta bi zuzendarik (Francis Ford Coppola eta Oliver Stone) jaso dute Donostiako Zinemaldiko Donostia Saria, eta, aurten, Agnès Varda zuzendari belgikarrari, Ricardo Daríni eta Monica Belluciri emango zaie. Darínek La cordillera filma aurkeztuko du eta Kursaal Jauregian jasoko du saria. Monica Belluciri, aldiz, Anoetako belodromoan emango zaio saria, ekitaldi «popular» batean, eta aktorea protagonista gisa duten filmak ere proiektatuko dira.\nAurten, nazioarteko izar ugari etorriko dira Donostiara, tartean Glenn Close, James Franco eta Arnold Schwarzenegger, baina baita bertako izar handiak ere, besteak beste, Javier Bardem, Penélope Cruz, Paz Vega, Karra Elejalde, Unax Ugalde, Gorka Otxoa eta Javier Cámara. Baina, nazioarteko beste zinema-jaialdi batzuekin alderatuta, Zinemaldiaren ezaugarririk nabarmenena herrian duen onarpen handia da; iaz, esaterako, 175.267 ikusle erakarri zituen aretoetara, eta ikusle kopurua handitu besterik ez da egiten José Luis Rebordinos Zinemaldiaren zuzendari denetik.\n30 milioiko eragina\nBatzuentzat, Europako ekitaldi kultural eta sektorial nagusietako bat da Zinemaldia; beste batzuentzat, berriz, jarduera ekonomikoa eta enplegua sortzen ditu. Donostiako eta Gipuzkoako hotelak beteta daude, aurreko urteetan bezala. Halaber, inguruko jatetxe garrantzitsu guztiek, dauzkaten Michelin izarrei ohore eginez, dena prest dute urtean jarduera handiena duten asteetako baterako.\nEUSTAT – Euskal Estatistika Erakundearen datuek erakusten dutenez, 2016ko irailean 108.000 pertsona baino gehiago etorri ziren Gipuzkoara; haietatik ia 60.000k Donostiako establezimendu turistikoetan hartu zuten ostatu, eta 127.000 gau baino gehiago egin zituzten hirian. Eta zinemaren asteak zerikusi handia du datu horietan.\nDonostiako Udalak egindako kalkuluen arabera, 30 milioi euro inguruko eragina dute zinema-izarrek hirian. Oso datu aipagarria da hori, kontuan izanda Zinemaldiaren aurtengo aurrekontua 7,9 milioikoa dela, finantziazio mistoan oinarritua (publikoa eta pribatua). Zuzenean lau erakunde publikok babesten dute: Donostiako Udala, Gipuzkoako Foru Aldundia, Eusko Jaurlaritza eta Kultura Ministerioa. Haietako bakoitzak milioi bat euro inguru jartzen du; hau da aurrekontu osoaren % 52. Gainerakoa babesleek ematen dute, nagusiki RTVE, Movistar eta Gas Natural, baita beste kolaboratzaile batzuek ere, tartean EITB.\nProfesionalei dagokienez, aurten ere oso ona da profesional akreditatuen kopurua (iaz 3.800 baino gehiago izan ziren). Hain zuzen ere, Donostia zinemaren industriarako funtsezko topaleku bihurtzeko apustuaren ondorioz, ia % 60 handitu da jarduera horri lotutako profesionalen kopurua duela zazpi urte oraingo zuzendaritza-taldea lanean hasi zenetik. Horretan oso lagungarriak izan dira sail ofizial berriak (hala nola Europa-Latinoamerika Koprodukzio Foroa eta Zinema Eraikitzen), bisitari berriak erakarri baitituzte Donostiako Zinemaldira.\nHedabide akreditatuei dagokienez, ia 600 hedabidetako 1.100 profesional inguruk lantzen dituzte Zinemaldiko askotariko alderdiak, eta haietatik erdiak baino gehiago atzerritarrak dira. (El Economista)\nKursaal Eszenak kontzertu-eskaintza handitu du bere denboraldi berrirako\nGaurkotasuna / 1 iraila, 2017\nHainbat eratako 16 proposamenek —popa, rocka, jazza, gospela, musika klasikoa, dantza eta musika familian— osatuko dute 2017ko urria eta 2018ko urtarrila artean gauzatuko den denboraldia.\nKursaal Eszenak hamasei hitzordu proposatzen ditu bere denboraldi berrirako, zeina urriaren 3an hasiko baita, estatubatuar banda mitiko baten eskutik: Luna. New Yorkeko rockaren ikonoetako bat den Dean Wareham-ek zuzentzen duen taldea, bere azken bi diskoak aurkeztera etorriko da Kursaalera: bertsioez osaturiko LP bat da lehena, eta sei abesti instrumental berri jasotzen dituena bigarrena.\nDenboraldi honetan, pop/rock atalean, berebat entzun ahal izango da Vanesa Martín Malagako abeslari eta konpositorea, zeinak bere album berria aurkeztuko duen (urriak 22); indie nazionalaren ikonoa den Los Planetas banda (azaroak 11); eta Ken Zazpi. Gernikarrek, Kursaalen eskainiko duten emanaldiarekin (azaroak 30), ipiniko diote urrezko brotxea Phoenicoperus beren azken sorkariaren aurkezpen-itzuliari.\nAtal honetako eskaintza osatzeko, Holy Holy bandak omenaldi bat egingo dio David Bowieri (azaroak 2). Horretarako, musikari-talde honek — beraiek diotenez, “ez dira omenaldizko banda bat, egiazkoak baizik, espiritu hartatik bizirik geratzen direnak”— “Ziggy Stardust”en azken itzuliko errepertorio bera eskainiko du Kursaaleko kontzertu honetan.\nJazza maite dutenentzat, azaroaren 14an izango da Kursaal Eszenako denboraldi berriarekiko hitzordua, esparru honetako izen handietako baten eskutik. Chick Corea pianista, teklista eta konpositorea, oraingo honetan, Steve Gadd-en eta luxuzko banda baten ondoan arituko da gainera.\nGospel-musika, bestalde, proposamen gastro-musikal original baten ildo nagusia izango da. Hala, parte hartzaileek, Ni Neu jatetxeak zerbitzatutako afari batez (azaroak 25) edo bazkari batez (azaroak 26) gozatu ahal izango dute, The Como Mothers amerikar gospel-hirukotearen ahots indartsuez gozatzen duten bitartean.\nDenboraldi honetako dantza-hitzorduan, Araba, Bizkaia, Gipuzkoa, Nafarroa eta Iparraldeko dantzari-talderik hoberenak izango dira protagonistak. Donostia Dantzan izenburupean, Euskal Herriko hainbat lekutan oraindik bizirik dirauten eta dantzatzen diren dantza tradizionalak eskainiko dituzte dantzari hauek (abenduak 10).\nKursaal Eszenako denboraldi berriko alderdi klasikoa G.F. Haendelen Giulio Cesare operarekin hasiko da, zeina kontzertuko bertsioan interpretatuko duen Accademia Bizantina talde barroko ospetsuak (urriak 20). Operaren ondoren, denboraldi berri honetan bisitatuko gaituzte, baita: Bamberger Symphoniker orkestrak, nazionalismo musikalarekin estu lotutako programa sinfoniko batekin (azaroak 9); Philippe Jaroussky abeslari frantses erreferentziazkoak, zeinak, Ensemble Artaserse taldearekin batera, opera barrokoko ariez osaturiko programa bat landuko duen (azaroak 17); eta Yuja Wang txinatar pianista famatuak. Azken hau, Europa osoko musikariek osaturiko ganbera-orkestra batekin, aurreneko aldiz arituko da Donostian (urtarrilak 15). Musika erlijiosoko maisulan batekin bururatuko da atal klasikoa: G.F. Haendelen Mesias, The King´s Consort taldeak interpretaturik (abenduak 16).\nursaal Eszenaren denboraldi berria osatzen duten proposamenen artean, aipamen berezia merezi du Jane Birkin abeslari, antzezle eta ikono estetikoak. Artista anglo-frantses honek bere disko berria aurkeztuko du, “Birkin-Gainsbourg le symphonique”, non Serge Gainsbourg konpositorearen abestirik txalotuenak interpretatzen dituen, Nobuyuki Nakajima japoniar pianistak eta 90 instrumentuko orkestra sinfoniko batek lagundurik (azaroak 29).\nAzkenik, Musika Familian, gazteenei eskainitako tradiziozko programaren baitan, bi hitzordu eskainiko dira: “Hariekin lotu gabe, Pinotxo” (urriak 21) eta “Grimmen basoa” (azaroak 18).\nProgramazio berri honek ekainean bukatu zen denboraldia osatzen du. 2017ko lehen sei hilabetean, denboraldiak, hamasei kontzertu eskaini zituen, eta 20.088 ikusle bildu zituen guztira.\nAntzuola, Arrasate, Bergara, Legazpi, Urretxu, Zumarraga, Oñati, Elgoibar, Ezkio-Itxaso, Zumaia, Getaria eta Zarautzeko entzuleek izan dute jadanik ekimen honetaz gozatzeko aukera, Kursaal Eszenak antolatutako hamaika kontzertuetan, eta laster beste udalerri batzuek ere proiektu honetan parte hartzea espero da.\nAbonuen salmenta, musika klasikoko kontzertuetarako bakarrik, datorren astelehenean, irailaren 4an, hasiko da eta urriaren 20ra arte luzatuko da aldia. Abonuak Kursaal Eszenako bulegoetara gerturatuz (Zurriola 1, Donostia. Ordutegia: astelehenetik ostiralera 9:30etatik 13:30ra) edota 943 00 31 70 telefonora deituz eskuratu ahal izango dira.\nBestalde, denboraldi honetako kontzertuetarako banakako sarreren salmenta irailaren 12an hasiko da, 11:30 h-tan, Kursaaleko leihatilan eta baita Kursaal Zentroaren weborrian (www.sarrerak.kursaal.eus).\n6 alditan bete da erabat Kursaal Auditorioa: “Carmen” (abuztuak 1 eta 2), BBC Philharmonic eta Donostiako Orfeoia (abuztuak 4), “Figaroren ezteiak” (abuztuak 13), Luxenburgoko Orkestra Filarmonikoa eta Donostiako Orfeoia (abuztuak 26) eta Cincinnati Symphony Orchestra (abuztuak 30).\nAtzo esan zion Musika Hamabostaldiak agur 78. edizioari azken kontzertu sinfonikoarekin. Cincinnati Symphony Orchestrak itxiera eman zion atzo hilabete osoan zehar 90etik gora proposamen eskaini dituen edizio honi. Kontzertuak zein bestelako egitasmoak eskaini dira, eta milaka lagunek gozatu ahal izan dute jaialdiaz. Aurtengoa gainera, Cincinnati Symphony Orchestra Hamabostaldian jardun den lehen aldia izan da. Bi kontzertu eskaini ditu talde estatubatuarrak estreinakoz Hamabostaldian, eta Louis Langrée bere zuzendari titularraren batutapean, kutsu amerikarreko programak eskaini dituzte. Lehen hitzorduan, joan den asteartean, abuztuak 29, Bernstein, Copland eta Txaikovski-ren lanak entzun ahal izan ziren, eta atzo, berriz, Kursaal Auditorioa lepo bete zen John Adams minimalistaren “Short ride in a fast machine”, Bruch-en “Biolinerako eta orkestrarako 1. Kontzertua” (Renaud Capuçon biolinistarekin batera), eta Dvorak-en 9. Sinfonia, “Mundu Berrikoa” deritzona, entzuteko.\nAurreko edizioetan bezala, Kursaal Auditorioa ezinbesteko gune bilakatu da Musika Hamabostaldiarentzat. Iazko egitarauarekin alderatuta, aurten hiru emanaldi gehiago hartu ditu aipatu agertokiak, eta arrakasta sarritan errepikatu da bertan: 6 emanalditan bete da guztiz, eta edukieraren %88 bete da, batez beste, aretoa.\nJaialdia dagoeneko amaituta, leihatilan bildutako diru kopurua 975.000 euro gordinekoa da, eta honek, 2016eko edizioarekin alderatuz, %21eko igoera adierazten du. Kursaal Auditorioak aurten hiru saio gehiago hartu dituelako eta Hamabostaldiak aurten babesletza jakin batzuk jaso dituelako eman dira aipatu emaitzok. Bestalde, ikus-entzuleei dagokienez, aipatu 39.000 lagun inguru bertaratu direla 78. edizio honetara, hots, iaz baino %10 gehiago.\nAuditorioko proposamen arrakastatsuenen artean aurkitzen dira Víctor Ullate Balletak eskainitako “Carmen” ikuskariaren bi hitzorduak, 78. Musika Hamabostaldia zabaldu zutenak, hain justu. Erabat bete zen aretoa, eta beterik egon zen orobat BBC Philharmonic-ek Hamabostaldian eskaini zuen bigarren saioan (aurten aurrenekoz aritu da orkestra jaialdian). Orkestra britainiarrak Donostiako Orfeoiarekin batera taularatu zuen “Fidelio”, Beethovenek idatzitako opera bakarra; kontzertu bertsioan aurkeztu zuten Juanjo Mena zuzendari titularraren gidaritzapean (abuztuak 4). Horrez gain, opera eszenaratuaren lehen emanaldirako sarrera guztiak agortu ziren (abuztuak 13). “Figaroren ezteiak” izan da aurtengo titulu esanguratsua, izan ere, duela 70 urte estreinatu baizen Hamabostaldian, eta orduztik ez baizen berriro taularatu.\nJaialdian lehen aldiz jardun den beste orkestretako bat izan da Luxenburgoko Filarmonikoa, eta Gustavo Gimeno zuzendari titularraren aginduetara, aretoa lepo bete zuten joan den abuztuaren 26an. Donostiako Orfeoiarekin batera, Verdi-ren “Requiem”-aren interpretazio hunkigarria bizitzeko parada izan zuten ikus-entzuleek. Halaber, esan bezala, Louis Langrée-ren zuzendaritzapean, Cincinnati Symphony Orchestrak lepo bete zuen atzo Kursaal Auditorioa edizio honetako azken kontzertuarekin.\nEra berean, Antzinako Musika Zikloa, jarraitzaile fidelak izateaz gain, urtez urte, Santa Teresa Komentura ikus-entzule berri mordoa erakartzeko gai den zikloa da. Aurten, sekulako arrakasta izan du, izan ere, erabat bete baita agertoki hau eman diren bost kontzertuetan. Zikloak Claudio Monteverdi omendu zuen bere jaiotzaren 450. urteurrenean, eta Barrokoaren Urrezko Aroko musikagile alemaniar eta italiarren musika entzuteko parada izan zen, baita XVIII. mendeko espainiar errepertorioko lan\nMusika Garaikideko Zikloak sorkuntza berritzaileenentzako plataforma ezin hobea izaten jarraitzen du. Aurten ere, proposamen urratzaileenekin txunditu gaitu zikloak, eta ohikoa denez, estreinaldiak hartu ditu, bi, hain zuzen ere: Elena Rykova eta Alberto Posadas-en lanena. Lehehengoa, Rykova-ren “Speaking objects”-en mundu mailako estreinaldia, Ricardo Descalzoren kontzertuan entzun ahal izan genuen (abuztuak 24). Eta bestetik, Sigma Project saxofoien laukoteak ekin zion Alberto Posadas-ek sortutako “Poética del Laberinto”-ren Europa mailako estreinaldiari (abuztuak 27), arreta handiena bereganatu zuen kontzertua bilakatuz.\nZintzo bete nahian haurrei zuzendutako eskaintza, Musika Hamabostaldiak beste pauso bat eman du honako 78 edizio honetan, babes handiagoa emanez aurreko edizioan abian jarri zituen ekimenei. Halaxe gertatzen da “Kantu Kontari” saioan: formato txikiko ikuskaria da, ipuin-kontalari bat eta haren laguntza musikala direla protagonista, iaz abuztuko hilabetean Kursaal Auditorioko Foyer-ean egin zena. Aurtengo edizioan, Kursaaleko saioak mantentzeaz gainera, ibiltaria bihurtu da “Kantu Kontari”, Haurren Hamabostaldi Ibiltaria eratuz, eta, hala, Zumaia (abuztuak 4), Getaria (abuztuak 17), Mutriku (abuztuak 24) eta Irun (abuztuak 25) bisitatu ditu. Orobat, txikienei zuzendutako tailerrak Donostiatik harago gauzatu dira, Irunen (abuztuak 11) eta Oñatin (abuztuak 18), hain zuzen ere. Egitasmo guztiek erantzun bikaina jaso dutela azpimarratzekoa da.\n2018ko egitarauaren aurrerapena\nJaialdiko antolatzaileek hurrengo urteko edizioari begira lanean dihardute dagoeneko. 79. Musika Hamabostaldiak bere ikus-entzuleen artean arras ezaguna den orkestra bat hartuko du berriro ere, hots, Budapest Festival Orchestra, Ivan Fischer maisuaren zuzendaritzapean. Iaz aritu zen azkenekoz gurean, eta orduko hartan orkestra egoiliar gisa jardun zen, Kursaal Auditorioan hiru programa desberdin eskainiz. Bestalde, operarekin egin ohi den hitzorduari dagokionez, Hamabostaldiak Gioachino Rossini-ren obra bat eszenaratuko du bere 79. edizioan.


Etxebizitza oso baten edo Gela baten alokairu-eskubidearen titularrek:\nAzpierrentamendu-kontratuak azpierrentariak azpierrentan hartutako logelan beste pertsona batzuk erroldatu ahal dituela jasotzen ez badu, jabeen eta errentarien erantzukizunpeko aitorpen bateratua aurkeztu beharko da. Tartean diren pertsonek berek joan beharko dute herritarrei laguntzeko bulego batera aitorpena aurkeztera, elkarrekin.\nAzpierrentari erroldatuak adingabeko seme-alabak gonbida ditzake soilik, bizileku horretan bizi dela egiaztatu beharko du honakoen bitartez:\nGonbitaren erantzukizunpeko aitorpena, azpierrentariak izenpetuta.Tartean diren pertsonek berek joan beharko dute herritarrei laguntzeko bulego batera aitorpena aurkeztera, elkarrekin, eta behar bezala identifikatuta.\nEmantzipatu gabeko adingabeak gurasoetako bakar baten bizilekura aldatzeko, zaintza eta babesa egiaztatu beharko da, epai ebazpenez edo familia liburua erakutsiz, edo gurasoaren erantzukizun adierazpena.\nEmantzipatu gabeko adingabeak hirugarren baten bizilekura aldatzeko, haren tutoreen berariazko baimena aurkeztu beharko da.


Europak oniritzia eman dio Eskoziak eta Euskadik itsas energia batera bultzatzeko hartutako akordioa - EVE\nInicio - Jardunaldiak eta albisteak - Albisteak - Europak oniritzia eman dio Eskoziak eta Euskadik itsas energia batera bultzatzeko hartutako akordioa\nEuropak oniritzia eman dio Eskoziak eta Euskadik itsas energia batera bultzatzeko hartutako akordioari\n4 abendua 2020\nEuropeWave proiektua 2021etik 2026ra bitarte garatuko da\nOlatuen energia garatzeko Europan orain arte egin den proiekturik garrantzitsuenetako bat da, eta aurrera egiteko gaitasuna frogatzen duten teknologien erosketa bultzatzea du xede, laborategiko entseguekin hasi eta itsasoko probetaraino.\nEnergiaren Euskal Erakundeak, Wave Energy Scotland-ek eta energia ozeanikoen europar elkarteak (Ocean Energy Europe-OEE) parte hartzen dute proiektuan.\n22,7 M€ inbertituko dira guztira, Europako Batzordeak % 50 jarriz, eta Energiaren Euskal Erakundeak, berriz, 7,5M€, olatuen energia-kaptadoreen merkaturatu aurreko erosketa publikorako, eta gailu horiek EMECen (Eskozia) eta Biscay Marine Energy Platform BiMEPen (Euskadi) probatuko dira.\nItsas energien garapenerako Euskadik eta Eskoziak OEE energia ozeanikoen Europako elkartearekin batera aurrera daramaten EuropeWave proiektuak Europako Batzordearen oniritzia jaso du, datorren urtean, olatuen energia-kaptadoreen ikerketa eta garapena gidatzeko azkenaldian sortu den ekimen nagusia martxan jartzearren. Baterako inbertsioak 22,7 milioi izango dira guztira, eta hiru gailu hautatzeko aukera emango dute, ondoren itsasoan probatuko direnak.\nItsas energia berriztagarriek jauzi kuantitatibo eta kualitatibo bat izango dute, olatuetatik abiatuta energia elektrikoa sortzeko gai izango diren teknologien garapenean. Horretarako, Euskadik eta Eskoziak, Europan itsas energien entseguetarako eremu garrantzitsuenak dauzkaten eskualdeak izaki, asmo handiko deialdi bat egingo dute merkaturatu aurreko erosketa publikoa egiteko, hainbat teknologia ebaluatzea ahalbidetuko duena. Hiru kanporaketa-faseetan barrena, proiektuaren ondorioz olatuen energiaren hiru teknologia/kaptadore probatuko dira, bat Eskoziako EMEC entsegu-eremuan, eta bi Euskadin, BiMEPek Armintzako kostaren aurrean dauzkan instalazioetan.\nEuskadik eta Eskoziak garatuko dute proiektua, ebaluazioaren eta erosketa teknologikoaren ardura hartuko duten Energiaren Euskal Erakundearen eta Wave Energy Scotland-en (WES) bitartez, eta OEE energia ozeanikoen Europako elkartea hirugarren bazkidea izango da, zabalkundearekin lotutako lanen ardura hartuta. Aurreikuspenen arabera, proiektuak 22,7 milioi euroko aurrekontua izango du; Europako Batzordeak % 50 jarriko du, eta Energiaren Euskal Erakundeak (7,5M€) eta WESek (3,7 M€), gainerako % 50a.\nProiektuko fase teknikoak\nMerkaturatu aurreko erosketa publikoaren metodologian hiru lehiaketa-fase ezartzen dira azken mailara iristeko. Azken une horretan, hautatutako hornitzaileek aukera izango dute bere teknologia itsasoan probatzeko.\nLehen fase batean, guztira zazpi hornitzailek frogatu beharko dute behar adinako gutxieneko aurrerapen teknologikoa egin dutela, laborategiko balidazioaren bitartez. Aldi horretan, enpresa horiek aurrera egingo dute beren teknologiaren modelatze fisikoan eta zenbakizkoan, eta, etapa honen amaieran, I+Gko bost hornitzaile hautatuko dira.\nBigarren fasean, I+Gko enpresa horietako bostek entseguak egingo dituzte, olatu-tangetan edo eskalako gailuetarako entsegu-eremuetan. Emaitzak ebaluatu ondoren, hiru finalistek aurrera egingo dute hirugarren eta azken faserantz, non eskalako prototipo guztiz adierazgarri bat diseinatuko den, BIMEPen eta EMECen itsaso zabaleko entsegu-instalazioetan fabrikatzeari, muntatzeari eta martxan jartzeari ekin baino lehen.\nBiMEP, itsas energiak oro har\nBiscay Marine Energy Platform (BiMEP) Euskadiko itsas energien entseguetarako eremuak bere bosgarren urteurrena ospatzen du 2020an, sektorearen buruan kokatzen duten zenbait mugarrirekin. Nazioarteko hornitzaileek eremu hori hautatu dute beren olatu-kaptadore flotatzaileak probatzeko. Wello finlandiarrak, adibidez, bi urtez amarratuko du Penguin gailua, garapen-egoera aurreratuan dagoen olatuen kaptadorea, BiMEPek eskainitako itsas baldintza bikainetan bere balioa aztertu nahi duena.\nGainera, entsegu-eremu hori zerbitzuen hornitzaile integral bat da dagoeneko, eoliko flotatzailerako itsas proben banku gisa jarduteko bidezkoak diren baimenak lortu eta beharrezkoak diren izapide guztiak burutu dituelako. Ildo horretan, Saitec euskal enpresak bere gain hartu du jada SATH izeneko aero-sorgailua eta plataforma flotatzailea instalatzeko tokia gordetzea, eta, ikerketa horri esker, aero-sorgailu flotatzaileen garapenean aurrera egiteko aukera izango da, ezinbestekoak itsaso sakonetan energia lortzeko, hondoan aero-sorgailuak ainguratzeko aukerarik ez dagoenean.


Lurzati, orube, eremu, eraikin edo antzekoek hirigintza arloan dituzten aukeren eta/edo dagozkion hirigintza-eskubideak garatzeko beharrezko den tramitazioaren gaineko galderak egitea da.\nLurzatiaren edota eraikinaren kokagunearen berri emango duten agiri osagarriak (eskriturak, argazkiak, planoak...).\nIbarrako hiritartze eta eraikuntza ordenantza\nEskabidearen eta dokumentazioa erregistratzea\nEbazpenaren jakinarazpena idatziz egingo da eta bertan kontsulta egiteagatik dagokion tasaren igortzen da.\nHirigintza informazioari buruzko kontsultek informazio balioa dute soilik, eta ez dute eskubiderik edo eskubide aukerarik sortzen. Hori dela eta, ez dago errekurtso aurkezpenik egiteko aukerarik.


EAEn emakumeen batez besteko pentsioa gizonena baino % 37 txikiagoa da - leihoa.info\n2022 February 21, Monday 2022 February 22, Tuesday adminLeioa, Sarrera\nBihar, otsailak 22, gizon eta emakumeen arteko soldata berdintasunaren aldeko Europako Eguna da. Horregatik, Euskal Herriko Mugimendu Pentsionistak egun hau gizon eta emakumeen arteko sistema desberdin hau soldata edo pentsio bat jasotzeko orduan bidegabea dela hausnartzera bideratu nahi du. Genero-arrakala gizonek eta emakumeek soldatetan eta pentsioetan kobratutako batez besteko zenbatekoaren arteko aldea da.\nNahiz eta emakumeek inoiz baino gehiago parte hartzen duten lan-merkatu horretan, nahiz eta inoiz baino prestatuago egon eta inoiz baino argiago izan autonomia ekonomikoaren beharra, gaur egungo soldatetan arrakala hori dago oraindik: EAEn % 23koa da, eta 2015etik 1,7 puntu baino ez da murriztu.\nPentsioen genero-arrakala ez da gertatzen emakumeek ez dutelako lanik egin. Askotan lan egin dute lanaldi bikoitzekin, etxean eta etxetik kanpo. Lanpostu prekarioen eta soldata baxuen zati handi bat emakumeek betetzen dituzte. Aldi baterako kontratuak gehiago eman dira emakumeen artean. Ekonomia informalean edo ezkutuko ekonomian gehien lan egiten dutenak dira. Feminizatutako lanak (adibidez, garbiketa edo adinekoen zaintza) gutxien baloratzen eta ordaintzen direnak dira. Emakumeek beren ibilbide profesionala eten behar izan dute, edo eszedentziak eta zaintza-lanetan aritzeko baimena eskatu. Horrek guztiak zuzenean eragiten dio kotizazio-denborari, eta, beraz, murriztu egin du gaur kobratzen duten pentsioa. Pentsio-mota guztiak kontuan hartuta, EAEn emakumeen batez besteko pentsioa gizonena baino % 37 txikiagoa da, gutxi gorabehera.\nHorregatik, emakume pentsiodunek gizonek baino arrisku handiagoa dute pobrezian egoteko. Euskal Herrian emakume asko eta asko dira hilabete amaierara iritsi ezin direnak, eta 63.000 alargun 1.080 €-tik behera daude. Aldarrikatzen dugun gutxieneko pentsio duina Madrilgo gobernuak eta EAEko eta Nafarroako gobernuek ezagutzen dute, nahiz eta lan eta pentsio erreformak onartzen jarraitu, berdintasun helburua ez lortzeaz gain, lotsagarriki atzeratzen baitute.\nLankideak: mobilizazioa beste biderik ez zaigu geratzen. Asko dira ditugun aldarrikapenak eta onartu berri den erreformak ez digu horietako bakar bati ere erantzunik eman. Lan-erreforman ere ez zaigu entzuten. Emakumeei dei berezia egiten diegu astelehenero egiten diren mobilizazioetan parte har dezaten, Pentsioen Sistema Publikoaren defentsa eta hobekuntzaren alde. Baina, era berean, dei egiten dugu gero eta gehiagok parte har dezaten mobilizazioak aurrera atera daitezen, bozeramaile izanez eta beharrezko lan guztiak eginez.\n1.080 euroko gutxieneko pentsioa\nAlarguntza-pentsiorako % 100 bermatzea\nEAEn eta Nafarroan 1.080 €-tik beherako pentsioak kopuru horretara arte osatzea.\nEgiturazko neurriak eskatzen ditugu genero-arrakala gainditzeko, bai pentsioetan, bai soldatetan.\nLeioan, beste Bastelehen batez, Pensionisten Mugimenduak bere ohiko kontzentrazioa burutu du Avanzadaren Bulebarreko piruliaren inguruan, pentsio duinak eta 1080 euroko gutxieneko pentsioak aldarrikatzeko. Egungo bilkuran 23 leioaztar batu dira. Argazkia: leihoa.info\nConvocan una movilización para pedir el refuerzo de la Atención Primaria de Osakidetza


Batuta, Judimendiko elkartasun sarea jaio da – Hala Bedi\n> Batuta, Judimendiko elkartasun sarea jaio da\n29 apirila Erredakzioa KategoriaAlbisteak 0\nElkartasuna, komunitatea eta salaketa landuko dituzte, "guztien etxea izango den auzoan".\nJudimendiko parkean auzokide talde batek burututako asanbladan eman diote hasiera Batuta, Judimendiko elkartasun sareari. “Pandemia garaiak sortutako egoerak eta batez ere etorkizunean etorriko diren problematika” ezberdinen aurrean auzokideen artean antolakuntzarako formula eta espazio berrien “beharra” mahai-gaineratu duen.\nBertan azaldu dute, zeintzuk izango diren eragile berri honek edukiko dituen “hiru oinarriak: elkartasuna, komunitatea eta salaketa”. Hiru hanka hauek izango dira jardunaren oinarria, antolatzaileen arabera. Hanka bakoitza lantzeko ekimen ezberdinak jarriko dituzte martxan. Elkartasuna (elkartasun txokoa martxan jarriko dute), komunitatea (ekintzen bidez sarea jostea, auzokideon arteko harreman naturalak sortuz) eta salaketa (auzoaren eta auzokideen egoeren inguruko kanpainak burutzea).\nBestalde azken hilabeteetan auzokide ezberdinekin edukitako hainbat elkarrizketen ondorioak eraman dituzte asanbladara. 4 problematika nagusi (etxebizitzarena, zaintzarena, komertzio-txikiena eta kulturartekoatasunarena) identifikatu dituztelarik. Gainera “guztien etxea izango den auzoa” eraiki nahi duten auzokide hauekin parte-hartzeko aukeretaz ere hitz egin da. Aukerak anitzak izango dira, hilabetero ospatuko dituzten “auzo asanbladetan, lan-talde espezifikoetan, talde motorean, online harremana edukitzen edota besterik gabe bakoitzaren ingurukoen egoerataz kezkatzen.”\nBehin asanblada bukatuta mahai eta aulki batekin jarri dira parkearen sarreran, auzokideei kolektibo berriaren inguruan informazioa emateko. Komertzio ezberdinetatatik pasatu dira euren planen inguruan hitz egitera.\nHurrengo auzo asanblada, Maiatzaren 20an 18.00etan burutuko dute, Cola i Goiti kalean, Auzo Elkartearen lokala dagoen tokian.\n← Nefer Olaizola presenta la segunda exposición de EmART 2021 en ARTgia\nAiLaket: Elkartearen informazioa eta puntu finkoaren aurkezpena →


Cook And Chill labea - Cook and Chill sistema duten labeak - Fagor Industrial\nOPTIMIZATU SUKALDE PROFESIONAL BATEKO LANA ETA PRODUKTIBITATEA\nLabeetan eta hotzean espezialista den aldetik, Fagor Industrial-ek Cook & Chill soluzio ezin hobea aurkezten du, hots, labeak eta tenperatura jaitsarazteko gailuak konbinatzen dituzten ekipamendu batzuk; haiekin, sukalde profesional bateko lana, efikazia eta produktibitatea optimizatzen dira.\nCook & chill prozesua\nKostuak aurreztea, baliabideak optimizatzea, segurtasuna eta osasuna, eta produktu egin berri zaporetsu bat.\nTenperatura jaitsaraztea hozteko\nZiklo arina (estandarra) - 90 min\nElikagai arin, light edo finak nahiz txikiak edo bolumen txikikoak tratatzeko ziklo egokia da.\nZiklo gogorra (intentsiboa) - 90 min\nDentsitate handiko produktuak edo tamaina lodikoak tratatzeko egokia da, baita ontziratutako janaria prestatzeko ere.\nZiklo arina (estandarra) - 240 min\nZiklo gogorra (intentsiboa) - 240 min\nJanari erdi bukatuak edo erdi prestatuak izozteko ziklorik aproposena da. Egokia da elikagai gordinentzat ere. Izoztutako produktuen stocka denbora luzez mantentzeko aukera ematen du, urtean zehar erabili ahal izateko.\nGure cook & chill soluzioak\nTenperatura jaitsarazteko ata serieko gailu konpaktuak\nADVANCE LABE MISTO INDUSTRIALAK\nBABESTU ZURE ELIKAGAIAK MODU ERAGINKOR ETA SEGURUAN\nTenperatura jaitsarazteko ATA serieko gailu konpaktuen gamaren diseinuak eta eraikuntzak aukera ematen dute ADVANCE belaunaldiko labeekin batera muntatzeko. Ekipamendu konbinatu horrek sukaldean mugitzeko erraztasuna ematen du, laneko arriskuak murrizten ditu, sukaldariei erosotasun handiagoa ematen die, eta lanean eraginkortasun handiagoa.\nJoan Tenperatura jaitsarazteko beste gailu batzuetara\nSukaldariaren bizitza hobetzeko diseinatua. Ateak irekitzeko modua, elementuen altuera… sistemaren xehetasun bakoitza multzo-ikuspegiarekin diseinatu da, sukaldeetan mugimenduak errazteko eta bermatzeko.\nCook & Chill prozesua osatzen duten funtzioak eskulibururik gabe erabiltzeko errazak izan daitezen diseinatua dago kontrol-panela.\nHaren linea zainduak sukaldean integratutako sistema bat sortzeko nahiaren adierazle dira.\nOsagarrien gama osoa\nGure Cook & Chill ekipamenduak osatzeko, bi tresnei ezin hobeto egokitzen zaizkien osagarrien gama oso bat eskaintzen dugu.\nPRODUKTUEN MOLDAKORTASUNA BEHARRIZAN ETA ESPAZIO GUZTIETARA MOLDATZEKO\nAdvance belaunaldiko mahai gaineko labe guztiak ezin hobeto ahokatzen dira ATA Serieko tenperatura jaitsarazteko gailuekin, eta Cook & Chill sistema konpaktu bat osatzen dute, linea zaindu eta oso efikazarekin.\nJoan Advance labe misto industrialetara\nHutsean ontziratzeko teknologia Cook&Chill sistemaren osagarri da, elikagaien iraunkortasuna eta aukera gastronomikoak areagotzen baititu.\nJoan Hutsean ontziratzeko gailuak atalera


Galea lurmuturra-Tunelbokako Numuliteak\nNumuliteen izena latineko “nummulusetik” dator bere formagatik, eta “txanpon txikiak” esan nahi du.\nNummulitidoak zelula bakarreko organismoak dira, kiribil-formako maskorra dute eta Goi Paleozenoan agertu ziren. Haien garapen handiena Eozenoan gertatu bazen ere (orain dela 34-56 milioi urte), gaur egun ere badaude familia horretako espezieak.\nGalea lurmutur-Tunelbokako aztarnategiak balio geologiko handia dauka, numulite asko dituelako (bertan, zenbait tamainatako dozena bat espezie baino gehiago aurkitu dira), baita beste foraminifero batzuk ere.\nGetxoko Galea lurmuturra-Tunelboka\n-\tMetroa: Etxebarri-Plentzia eta Etxebarri-Larrabasterra lineako Berangoko geltokian jaitsiko gara. Gero, bi kilometro egin beharko ditugu oinez Tunelbokaraino.\n-\tAutobusa: Bizkaibuseko A3411 Bilbo-Getxo-Aizkorri lineak geltoki hurbilenera eramango gaitu, eta handik kilometro batera egongo da Tunelboka.\nBI-637 “Avanzadako errepidea” hartuko dugu Getxo/Berango irteeraraino.\nGIL 132. Galea lurmuturra-Tunelbokako Numuliteak (252,5 KB)\nForaminiferoen fitxa didaktikoa (3,75 MB)\nGalea lurmuturreko numuliteen irudia\nLa Galeako sinklinala\nLa Galeako plataforma\nAixerrota- La Galeako bidegorria